Καταγγελια της Α.Δ.Ε.Δ.Υ κατα Διευθυντη Σχολειου της Τριπολης\nΤον Διευθυντή του Εβδόμου Δημοτικού Σχολείου της Τρίπολης καταγγέλλει η Ανώτατη Διοίκηση Ενώσεων Δημοσίων Υπαλλήλων.\nΕΛΜΕ Αρκαδιας: ''Μακεδονια ειναι μια και ειναι Ελληνικη''\nΗ ΕΛΜΕ Αρκαδίας αντιστέκεται στην εκχώρηση του ονόματος της Μακεδονίας και παροτρύνει τους συναδέλφους να συμμετέχουν στο συλλαλητήριο.\nΑριστουχους απο την Πελοποννησο βραβευει η Eurobank\nΑριστούχους από τους νομούς Μεσσηνίας, Αρκαδίας, Αργολίδας, Ηλείας, Λακωνίας και Κορινθίας θα βραβεύσει και φέτος η τράπεζα Eurobank.\nΤριων Ιεραρχων: Τι ισχυει για σχολεια και νηπιαγωγεια\nΟδηγίες για τον εορτασμό της θρησκευτικής εορτής των Τριών Ιεραρχών για το 2018 δίνει το υπουργείο Παιδείας και κάνει γνωστό ότι θα γίνουν εορταστικές εκδηλώσεις στα δημοτικά σχολεία.\nΕκδηλωση απο το κεντρο ξενων γλωσσων "ADVANCE"\nΤην Κυριακή 4 Φεβρουαρίου και ώρα 11.30 - 14:30 θα πραγματοποιηθεί εκδήλωση με θέμα "ο εφηβικός εγκέφαλος και τα μυστικά του" από το κέντρο ξένων γλωσσών ADVANCE στο ξενοδοχείο Μαίναλο, στην Τρίπολη.\nΤριπολη: Επισκεψη μαθητων Erasmus απο ευρωπαϊκες χωρες στο Δημαρχειο\nΜαθητές Erasmus από 5 χώρες της Ευρώπης επισκέφθηκαν το Δημαρχείο Τρίπολης.\n"Σχολικα Γευματα" σε εννεα δημοτικα σχολεια της Αρκαδιας\nΞεκίνησε και φέτος η εφαρμογή του προγράμματος "Σχολικά Γεύματα" που προσπαθεί, κυρίως, να στηρίξει μαθητές που προέρχονται από ομάδες του πληθυσμού που χαρακτηρίζονται ως "ευάλωτες".\nΞεχαστε οσα ξερετε, ετσι θα μπαινετε στο πανεπιστημιο\nΡιζικές αλλαγές ως προς τον τρόπο της εισαγωγής των υποψηφίων στα ΑΕΙ και ΤΕΙ της χώρας προανήγγειλε ο υπουργός Παιδείας, Κώστας Γαβρόγλου, σε συνέντευξή του που δημοσιεύεται την Κυριακή (21/01/2018) στην εφημερίδα "Νέα Σελίδα".\nΞεκιναει στην Τριπολη η "Τσαντα στο σχολειο"\nΠρόκειται για απόφαση η οποία πάρθηκε από το Υπουργείο Παιδείας, με σχετική εγκύκλιο της 13ης Δεκεμβρίου 2017 και αφορά τους μαθητές των δημοτικών σχολείων.\nΤην παραιτηση του υπεβαλε ο Κωστας Ζουραρις


Συνέντευξη Ν. Κοτζιά στην εφημερίδα «Αγορά» | Πράττω\nΣυνέντευξη Ν. Κοτζιά στην εφημερίδα «Αγορά»\nPosted by Πολιτική Κίνηση Πράττω ⋅ 28 Δεκεμβρίου, 2015 ⋅ Σχολιάστε\nΣυνέντευξη Υπουργού Εξωτερικών Ν. Κοτζιά στην εφημερίδα «Αγορά» και στον δημοσιογράφο Γιάννη Καμπουράκη (24.12.2015)\nΔΗΜΟΣΙΟΓΡΑΦΟΣ: Με βάση την απόφαση της Συνόδου Κορυφής, σε 6 μήνες θα ξανασυζητηθεί το θέμα της νέας ακτοφυλακής και συνοριοφυλακής της Ευρωπαϊκής Ένωσης. Αν οι εταίροι συμφωνήσουν σε παρεμβάσεις χωρίς τη σύμφωνη γνώμη ενός κράτους μέλους, θα θέσουμε βέτο;\nΝ. ΚΟΤΖΙΑΣ: Η Ελλάδα ήταν πάντα υπέρ της ανάπτυξης μιας δημοκρατικής Ευρωπαϊκής Ένωσης με κοινά σύνορα. Να θυμίσω ότι δεν ήταν άλλος από εμάς (και με την προσωπική μου συμμετοχή) που εμφύτευσε το 1999 στη Συνθήκη του Άμστερνταμ την έννοια «σύνορα» και τις προβλέψεις για ειδική πολιτική της Ευρωπαϊκής Ένωσης ως προς τα νησιά. Κάθε μέτρο σε αυτή την κατεύθυνση είναι καλοδεχούμενο, αρκεί να μη γίνεται στο… πόδι και να μην παραβιάζει τις Συνθήκες της Ευρωπαϊκής Ένωσης, στην περίπτωσή μας τα άρθρα 72 και 79 της Συνθήκης της Λισαβόνας.\nΝ. ΚΟΤΖΙΑΣ: Οι αλλαγές των Συνθηκών γίνονται με διαφορετικές διαδικασίες από ό,τι οι αλλαγές των Κανονισμών, όπως εκείνου της Frontex. Αυτό που δεν μπορεί να γίνει, είναι να κρυφτεί μια αλλαγή της Συνθήκης, που απαιτεί ομοφωνία και Διακυβερνητική Διάσκεψη, πίσω από την αλλαγή ενός Κανονισμού. Νομίζω ότι όλοι θα το αντιληφθούν.\nΔΗΜΟΣΙΟΓΡΑΦΟΣ: Θα γίνει τελικά η τριμερής συνάντηση στη Χίο ανάμεσα στη Γερμανία, την Τουρκία και την Ελλάδα; Σε αυτή θέλετε την παρουσία της Ευρωπαϊκής Ένωσης, του Γιούνκερ ή του Τουσκ;\nΝ. ΚΟΤΖΙΑΣ: Είναι ανάγκη να κάνουν μια ιδιαίτερη συζήτηση η χώρα από όπου έρχονται οι πρόσφυγες στην Ε.Ε., η κύρια χώρα υποδοχής τους και η χώρα όπου καταλήγουν οι περισσότεροι. Αυτή μπορεί να διεξαχθεί σε ένα ελληνικό νησί υποδοχής, όπως η όμορφη Χίος, και να γίνει επίσκεψη στην άλλη πλευρά, στη Σμύρνη. Ασφαλώς σε μια τέτοια συζήτηση, που θα αφορά στις ροές προσφύγων, είναι καλό να συμμετέχει η Ευρωπαϊκή Ένωση στο ανώτατο δυνατό επίπεδο.\nΔΗΜΟΣΙΟΓΡΑΦΟΣ: Σε περίπτωση που η ΠΓΔΜ επιδιώξει την ένταξή της σε διεθνείς οργανισμούς με το προσωρινό της όνομα, τι θα κάνει η Κυβέρνηση;\nΝ. ΚΟΤΖΙΑΣ: Η γείτονα χώρα πρέπει, επιτέλους, να εκπληρώσει την απαίτηση της Ενδιάμεσης Συμφωνίας του 1995. Να συμβάλει στην επίλυση του ονοματολογικού με τόλμη, συνέπεια, περισσότερη διάθεση για ουσιαστικό διάλογο και να επιδείξει την ικανότητα της κουλτούρας έντιμων συμβιβασμών. Το να κάνει αίτηση για ένταξη σε διεθνείς οργανισμούς δεν λέει τίποτα. Η ουσία είναι με τί όνομα θέλει να το κάνει, με ποιους όρους και προϋποθέσεις. Αν, δηλαδή, η υπόθεση ασφάλειας και σταθερότητας στην περιοχή έχει για εκείνην προτεραιότητα, ή θα συνεχίσει να υποτάσσεται στον ανιστόρητο προκλητικό αλυτρωτισμό. Εμείς θα καταγράψουμε τις εξελίξεις και θα δράσουμε πάντα με γνώμονα τα εθνικά συμφέροντα και την ιστορική αλήθεια.\nΔΗΜΟΣΙΟΓΡΑΦΟΣ: Υπάρχει μια διεθνής αισιοδοξία για επίλυση του Κυπριακού μέσα στο 2016, την οποία δείχνει να τροφοδοτεί και ο Ειδικός Απεσταλμένος του Γενικού Γραμματέα του OHE, Έσπεν Μπαρθ Άϊντε. Τη συμμερίζεστε;\nΝ. ΚΟΤΖΙΑΣ: Η φιλοσοφία μου είναι αυτή της ιστορικής αισιοδοξίας. Ταυτόχρονα, βέβαια, είμαι ρεαλιστής και πραγματιστής. Υπάρχει, βέβαια, και μια λανθασμένη υπεραισιοδοξία που χρησιμοποιείται ως όπλο υποκατάστασης της ουσίας των διαπραγματεύσεων ή για να κρυφτούν προβλήματα και αντιφάσεις. Τον κύριο Άϊντε θα τον δω την πρώτη εβδομάδα του καινούργιου χρόνου. Δεν πρέπει να ξεχάσει ούτε για μια στιγμή ότι είναι εκπρόσωπος του Συμβουλίου Ασφαλείας του OHE και οφείλει κάθε κίνησή του να αποσκοπεί στην υλοποίηση των αποφάσεών του.\nΔΗΜΟΣΙΟΓΡΑΦΟΣ: Η Βουλή υιοθέτησε ψήφισμα που καλεί την Κυβέρνηση να αναγνωρίσει Παλαιστινιακό κράτος. Θα ανταποκριθείτε και πότε;\nΝ. ΚΟΤΖΙΑΣ: Ως Υπουργός Εξωτερικών υποστηρίζω αυτό το ψήφισμα και ως Βουλευτής θα το ψηφίσω. Πρόκειται για μια κίνηση συμβολική και ταυτόχρονα ουσιαστικής στήριξης της θέσης μας ότι η λύση του Μεσανατολικού έγκειται στη δημιουργία δύο κρατών που θα ζουν ειρηνικά και με ασφάλεια. Όπου οι δύο πλευρές θα αναγνωρίσουν εκατέρωθεν τα δικαιώματα και τις ιδιομορφίες της άλλης πλευράς. Η Ελλάδα επιδιώκει και διαμεσολαβεί ανάμεσα στις δύο πλευρές και κάθε διπλωματική της κίνηση συμβάλλει σε μια τέτοια κατεύθυνση.\nΔΗΜΟΣΙΟΓΡΑΦΟΣ: Μπορεί να αντέξει η κυβερνητική πλειοψηφία των 153 στην ψήφιση και υλοποίηση του μνημονίου;\nΝ. ΚΟΤΖΙΑΣ: Αν ήθελε ο λαός μας άλλα κυβερνητικά σχήματα, θα τα είχε επιλέξει. Βέβαια, όλοι μας γνωρίζουμε ότι διαπλοκή και ξένα συμφέροντα επιθυμούν άλλες λύσεις από εκείνες που έδωσε ο λαός μας. Δικό μας κυβερνητικό καθήκον είναι να κάνουμε καλά τη δουλειά μας, χωρίς πολλές κουβέντες, με ηρεμία, νηφαλιότητα, σοβαρότητα και αποτελεσματικότητα. Να υλοποιήσουμε τις συμφωνίες με τους θεσμούς, των οποίων τη λογική κάθε άλλο παρά ενστερνίζομαι και, ταυτόχρονα, να προωθήσουμε το δικό μας πρόγραμμα κοινωνικής ανακούφισης και δικαιοσύνης, καθώς και ένα σχέδιο ανασυγκρότησης της οικονομίας και της κοινωνίας. Ως προς το τελευταίο, έχουν γίνει ορισμένα βήματα, όμως έχουμε ακόμα πολλή δουλειά.\n« Μία μικρή αποτίμηση της εξωτερικής μας πολιτικής για το χρόνο που φεύγει. Οι κάτοικοι των νησιών του Ανατολικού Αιγαίου, άξιοι για το Νόμπελ Ειρήνης\nΝίκος Κοτζιάς στην «Αυγή»: Θέλουμε να κάνουμε την Ελλάδα ενεργειακό κέντρο »


Το προφίλ-φάντασμα «Συμεών Μεϊμαρίδης» εδώ και μήνες τώρα, δεν έχει αποκλειστεί από τον Δήμο Καστοριάς. Συμπτωματικά, συνεχώς και με το παραμικρό, αποδίδει συγχαρητήρια στην δημοτική αρχή του κ. Κορεντσίδη. Όμως, μόλις προχθές, ένας ακόμη επώνυμος συμπολίτης μας, που εξέφρασε κόσμια κριτική άποψη, τον απέκλεισαν στα πρώτα κι όλας λεπτά, και το σχόλιο του διεγράφη, από τον Δήμο Καστοριάς [σχετικά "εδώ"]. Νέοι άνθρωποι, νέα ήθη, ώρα για δουλειά. Πολλή δουλειά.\nΗ ματαίωση του φετινού καστοριανού καρναβαλιού εν μέσω της επέλασης της πανδημίας, δεν θα μπορούσε να αφήσει αδιάφορη την συγκεκριμένη στήλη. Όχι για αυτά που τελικά δεν συνέβησαν και ακούστηκαν στους δρόμους και τα σοκάκια του αστικού ιστού, αλλά για όσα επιχειρήθηκαν να πραγματοποιηθούν στην προσπάθεια του δήμου Καστοριάς ―και όχι μόνο― να κρατήσει ζωντανή την ιδέα του καρναβαλιού.\nΣτα πλαίσια του συγκεκριμένου εγχειρήματος, ο δήμος Καστοριάς με απευθείας αναθέσεις του κ. Ιωάννη Κορεντσίδη, μοίρασε χρήματα στα τοπικά sites ακόμη και κάτι απίθανα, όπως και στην ηλεκτρονική μορφή των υπολοίπων επίσημων Μέσων Μαζικής Ενημέρωσης. Αποκλείοντας την ΟΔΟ για ακόμη μια φορά. Δημοκρατικό; Αξιοκρατικό; Νόμιμο; Ισόνομο;\nΣε όλα ναι αγαπητή ΟΔΟΣ, σύμφωνα με τους ανευθυνο-ϋπεύθυνους που έλαβαν για άλλη μία φορά παρόμοια απόφαση από την στιγμή που δηλώνουν στο δελτίο τύπου τους ―παρακάτω θα γίνει εκτενέστερη αναφορά για το κενό περιεχόμενο του― πως «αυτή η δημοτική αρχή, από την αρχή της θητείας της, δεν ασχολήθηκε ποτέ και με καμία εφημερίδα ή άλλο μέσο ενημέρωσης για οποιοδήποτε δημοσίευμα ή “κριτική” κι ούτε πρόκειται να το κάνει, συμπεριλαμβανομένης και της ΟΔΟΥ, όσο κι αν προκληθεί...» [σχετικά "εδώ" και "εδώ"].\nΜόνο γέλιο προκαλούν σε εμάς που αντιλαμβανόμαστε. Πλάκα έχουν κάποιοι να νομίζουν ότι γίνονται πιστευτοί. Εν τω μεταξύ, παραδίπλα στην Τουρκία και ο Ερντογάν, τις ίδιες μέρες, δήλωσε ότι προασπίζει την ελευθεροτυπία.\nΓια αυτό και δεν σου ανατέθηκε πάλι κάτι από την δημοτική αρχή του κ. Ιωάννη Κορεντσίδη. «Ώρα για δουλειές» αλλά μόνο με αυτούς που δεν ασκούν κριτική. Οι πολίτες τούς διαβάζουν, αλλά το αίσθημα της επιφυλακτικότητας και της καχυποψίας απέναντι σε όσα λένε και γράφουν ―επίσημα, όχι μέσω των χυδαίων προφίλ― έχει αντικαταστήσει το αρχικό αίσθημα της εμπιστοσύνης. Μαζί τους και όλοι εμείς που σε διαβάζουμε περισσότερο από δύο δεκαετίες. Πλέον, έχουν φτάσει στο τραγικό σημείο, ώστε όταν μέλος της δημοτικής αρχής λέει «καλημέρα», οι πολίτες κοιτάνε έξω μήπως είναι βράδυ. Το κακό είναι ότι σφυρίζουν αδιάφορα.\nΕπιστρέφοντας στο θέμα του αστικού καρναβαλιού και των λοιπών εκδηλώσεων που ήταν προγραμματισμένες, είχε προαποφασιστεί η αλόγιστη δαπάνη χρημάτων, τόσο με την τοποθέτηση της ελάχιστης δυνατής μικροφωνικής για την αναπαραγωγή μουσικής αλλά την πραγματοποίηση διάφορων άλλων εκδηλώσεων που θα αναμεταδίδονταν μέσω livestreaming.\nΌλα αυτά θα συνέβαιναν, αν δεν έχανε την μάχη με την ζωή ο μακαριστός μητροπολίτης Καστοριάς Σεραφείμ. Προς ένδειξη σεβασμού, ο δήμος Καστοριάς αποφάσισε την ακύρωση όλων των προγραμματισμένων εκδηλώσεων. Ή την ετεροχρονισμένη προβολή τους για όσα δεν μπορούσαν να ακυρωθούν, καθώς η δημιουργία τους είχε προηγηθεί του τραγικού γεγονότος.\nΒέβαια, για όσες ακυρώθηκαν οριστικά, δεν έχει γίνει ακόμη γνωστό τι θα απογίνουν τα χρήματα που είχε προαποφασίσει ο δήμαρχος Καστοριάς κ. Ιωάννης Κορεντσίδης να μοιράσει με απευθείας ανάθεση. Ή καλά θα ήταν κάποια στιγμή, κάποιο από τα λαμπρά δημοτικά μυαλά να εξηγήσει στους πολίτες του Δήμου για ποιον λόγο ξοδεύτηκαν κοντά στις 10.000 ευρώ για τουριστική προβολή της πόλης εν μέσω πανδημίας και απαγόρευσης της μετακίνησης από νομό σε νομό. Προφανώς για να θυμίζουν συνεχώς (και σε εμάς) πού βρίσκεται ο «τοπ παγκόσμιος τουριστικός» προορισμός.\nΠέρα από την σπατάλη χρημάτων, που έπρεπε πάση θυσία να μοιραστούν ακόμα και με τις συγκεκριμένες υγειονομικές συνθήκες, ο δήμος Καστοριάς δημιούργησε και ένα ολιγόλεπτο φιλμ, πέρα για πέρα προβλέψιμου περιεχομένου κάνοντας λογοπαίγνιο με την λέξη “μάσκα”. Δίνοντας ελπίδα πραγματοποίησης του καρναβαλιού το ερχόμενο έτος! Ζήσε Μάη μου, να φας τριφύλλι.\nΌταν την ίδια στιγμή οι επιστήμονες ακόμα και σήμερα δεν είναι σε θέση να γνωρίζουν πότε θα έχει επιτευχθεί η επιθυμητή ανοσία στον πληθυσμό. Θα γνωρίζουν μάλλον οι της δημοτικής αρχής επιστήμονες, εξ ου και σκέφτηκαν να πουλήσουν λίγο από την ελπίδα επιστροφής στην κανονικότητα (όπως πουλούσαν ελπίδα την περασμένη Άνοιξη με την «Καστοριά-covid-free») [σχετικά "εδώ"]. Αυτό εξάλλου έχει και μηδενικό κόστος, σε αντίθεση με την δημιουργία του φιλμ. «Δουλίτσες να γίνονται» λένε κάποιοι αγαπητή ΟΔΟΣ, από τους οποίους δεν μπορώ να διαφωνήσω.\nΑκόμη άλλος ένας αποκλεισμός.\nΝέοι άνθρωποι, νέα ήθη, ώρα για δουλειά. Πολλή δουλειά.\nΌπως δεν μπορώ να μην συμφωνήσω και με την μερίδα των πολιτών, κυρίως με παλιά καστοριανή καταγωγή, οι οποίοι ολοένα και περισσότερο αρνούνται την ρετσινιά των ραγκουτσαριών που ορισμένοι έχουν προσδώσει στο καστοριανό καρναβάλι. Οι οποίοι όλως τυχαίως, βεβαίως βεβαίως, διατηρούν "Μη Κυβερνητικές Οργανώσεις" και εισπράττουν τεράστια ευρωπαϊκά κονδύλια για την δήθεν διατήρηση της πολιτιστικής κληρονομιάς της πόλης.\nΑναμασώντας την κακόηχη αυτήν λέξη και μεσολαβώντας φυσικά στην εισαγωγή σλάβων μουσικών (;) επιχειρώντας την σλαβοποίηση του αστικού εθίμου και την βαλκανοποίηση της ευρύτερης περιοχής. Μπορεί αυτό να συνέβαινε αλλού, δεν συνέβαινε όμως στην πόλη της Καστοριάς. Παρ’ όλα αυτά, οι συγκεκριμένοι έχουν στοχοποιήσει την Καστοριά, γιατί πολύ απλά η παραχάραξη της αστικής ιστορίας τούς αποδίδει χρήματα στις οργανώσεις τους.\nΞεπερνώντας όλα τα παραπάνω, εκείνο που προκάλεσε την μεγαλύτερη εντύπωση την περασμένη εβδομάδα, ήταν το γεγονός που πήρε τεράστια διάσταση και αναδείχτηκε μόνο από εσένα αγαπητή ΟΔΟΣ. Και δεν είναι άλλο από την δημοτική απόφαση για διακοπή της συνδρομής της εφημερίδας από την Δημοτική Βιβλιοθήκη Καστοριάς και μη πληρωμή συνδρομών παλιότερων ετών (δημαρχία Αγγελή).\nΜάλιστα, είχαν το πολιτικό θράσος να απαντήσουν στην ΟΔΟ εν μέσω ενός «δελτίου ρύπου» που δεν ξεγελά κανένα. Όπως μπόρεσα να το ερμηνεύσω από την πλευρά μου και διαβάζοντας την αντίστοιχη απάντησή σου. Φυσικά εγώ δεν είμαι δικαστής, ούτε ο χώρος που μου παραχωρεί η εφημερίδα είναι κάποιου είδους δικαστική αίθουσα. Για αυτόν τον λόγο απομόνωσα και κράτησα μεταξύ των άλλων μια πρόταση από την απαντητική σου επιστολή ["εδώ"] στην δημοτική αρχή «στην ώρα τους αυτά και στον χώρο που πρέπει». Και ο νοών νοήτω.\nΌπως καλό για τον δημόσιο διάλογο θα ήταν, οι δημοτικοί αιρετοί να μην ψάχνουν δεξιά και αριστερά για «προβοκάτορες και κατάπτυστους σχολιαστές» , επειδή μόνο και μόνο κριτικάρουν με κόσμιο τρόπο την δημοτική αρχή. Επιθυμώντας πολλές φορές να διατηρήσουν την ανωνυμία τους. Και καλά κάνουν.\nΠώς να τολμήσουν να τα πουν δημόσια όταν καραδοκούν οι ντόπιοι δήμιοι του ίντερνετ. Εδώ τα λέει καταξιωμένη τοπική εφημερίδα, και δέχεται την επίθεση από τις οχιές! Μήνες τώρα. Μόνο λαιμητόμο δεν έστησαν στην Ομόνοια, για να την αποκεφαλίσουν. Πώς θα τολμήσει ένας, άνεργος φερ’ ειπείν, συμπολίτης μας να εκφραστεί δημοσίως; Έτσι συχνά προσφεύγουν πολλοί να εκφράζονται ανώνυμα.\nΚι από την στιγμή που το σχόλιό τους, το κείμενό τους, το άρθρο τους, συνεισφέρει στον δημόσιο διάλογο και δεν περιλαμβάνει τίποτα προσβλητικό, τότε έχουν κάθε δικαίωμα να το κάνουν. Και ουδείς δικαιούται να τους κατηγορήσει ως «κατάπτυστους» ή «προβοκάτορες». [σχετικά "εδώ"]. Σε μία δημοκρατική χώρα εννοείται. Αλλοίμονο αν είναι «κατάπτυστοι» και «προβοκάτορες», ο Συνυπεύθυνος που γράφει στην ΟΔΟ, ο Ένθερμος Αναγνώστης, ο Βατυνναίος και τόσοι άλλοι. (Ούτε Ελύτης ήταν «κατάπτυστος» που έγραφε «ανώνυμα»).\nΚι όμως, οι σκοτεινοί τύποι του διαδικτύου, αποκαλούν τους πάντες (επώνυμους και ανώνυμους) που κρίνουν την δημοτική αρχή του κ. Κορεντσίδη, ως «γενίτσαρους»! Προκαλώντας στους πολίτες τον φόβο του διασυρμού, αν τυχόν και εκφράσουν δημοσίως την άποψή τους· τον φόβο της χλεύης, της χυδαιότητας, των ύβρεων.\nΟ συνδυασμός όλων των παραπάνω αποτρέπει πολλούς, σ’ αυτήν την δημοκρατική πόλη - αρχόντισσα που ζούμε, από τον επώνυμο σχολιασμό. Κατά γενική ομολογία, ο διαδικτυακός στρατός που μάχεται έμμεσα κατά της κριτικής στην δημοτική αρχή, ενεργεί με όρους παρακράτους και μαφίας, τρομοκρατώντας οποιονδήποτε τολμήσει να μιλήσει για το δημοτικό μπλοκ. Τελευταία μάλιστα και ξεκάθαρα με σκοπό να θολώσουν τα νερά, έσπευσαν να δημιουργήσουν φέικ προφίλ που να παραπέμπουν σε επώνυμα δημοτικά πρόσωπα. Στην προσπάθεια τους να αναστρέψουν το κλίμα που έχει δημιουργηθεί εις βάρος τους από τους πολίτες, ώστε να σπεύσουν να πουν «Να, βλέπετε; Και για τα πρόσωπα της δημοτικής αρχής το κάνουν». Όπως εκείνο που δημιουργήθηκε για τον πρόεδρο του δημοτικού συμβουλίου Καστοριάς κ. Κίμωνα Μηταλίδη αλα “Τίμων Μπακαλίδης”. Διότι προσωπικά δεν μπορώ να φαντασθώ κάποιον άλλο. Εκτός κι αν ήταν ένα είδος προειδοποίησης.\nΗ καχυποψία των πολιτών όμως έχει φτάσει σε τέτοιο επίπεδο, που δεν πείθεται από τέτοιες φτηνές και κουτοπόνηρες δημοτικές πρακτικές. Πώς είναι δυνατόν αγαπητή ΟΔΟΣ, να δημιουργήσουν προφίλ για τον πρόεδρο του δημοτικού συμβουλίου, και να εμπλέκουν και σένα σε αυτό; Πώς είναι δυνατόν, κατά την δημιουργία του εν λόγω ψευτοπροφίλ, να έχουν προσθέσει ως “Αγαπημένες συνήθειες” την ΟΔΟ και πέντε έξι σελίδες, στις οποίες έχει δηλώσει την ευχαρίστησή του (like) ο κ. Μηταλίδης μέσω του πραγματικού του προφίλ;\nΠώς είναι δυνατόν να έχει δημιουργηθεί το ψευτοπροφίλ “Τίμων Μπακαλίδης” και να μην έχει σχολιάσει πουθενά; Να μην έχει προσβάλει ―από όσα ο ίδιος δημοσίευσε― τον υποφαινόμενο σε καμία ανάρτηση που να αφορά τον ίδιο στα τοπικά sites, δημοσιοποιώντας απλώς το συγκεκριμένο προφίλ; Θα μπορούσε για παράδειγμα να είχε “δράσει” με τον ίδιο τρόπο που το έκανε στην περίπτωσή σου. Εξάλλου φιλοξενήθηκαν τελευταία αναρτήσεις του που αφορούσαν το σχετικό θέμα, αλλά πουθενά δεν έκανε την εμφάνιση του. Απ’ όσο είμαστε σε θέση να ξέρουμε.\nΠώς είναι δυνατόν από την ώρα που επισήμανα τις αμφιβολίες μου μέσω σχολίου στο επίσημο λογαριασμό του ίδιου (σε γνωστή κοινωνική πλατφόρμα) και αφορούσε τον δημιουργό του fake profil, μετά από λίγα λεπτά ―μη σου πω δευτερόλεπτα― να κλείνει και να αναστέλλεται η λειτουργία του;\nΌλα αυτά τα αναπάντητα ερωτήματα δίνουν το δικαίωμα στους πολίτες να βγάζουν συμπεράσματα. Και να είναι κάτι παραπάνω από οφθαλμοφανές κατά την γνώμη μου πως το δημιούργησαν οι ίδιοι με σκοπό να εξισωθεί με τα δεκάδες προφίλ που χυδαιολογούσαν εναντίον σου, εναντίον μου και όλων των υπόλοιπων συνεργατών και φίλων σου, οι οποίοι ασκούν κριτική στην δημοτική αρχή που αρνείται ακόμη και σήμερα να καταδικάσει τα συγκεκριμένα ψευτοπροφίλ.\nΚάτι φαίνεται να μην πηγαίνει καλά με όλο αυτό το διαδικτυακό σκηνικό που πάει να στηθεί, από τους ίδιους φυσικά. Και να δεις που θα δημιουργηθούν και άλλα τέτοια που θα αφορούν δημοτικά πρόσωπα για τον ίδιο λόγο, που δεν είναι άλλος από τον αντιπερισπασμό και την μεταστροφή της διαμορφωθείσας κοινής γνώμης. Γιατί όταν μιλάνε για προβοκάτορες, θα πρέπει να βουτάνε την γλώσσα στο μυαλό. Και να κοιτάνε στον δημοτικό καθρέφτη ακόμη και στον περίγυρο τους. Διότι αν αυτό δεν αποτελεί τον ορισμό του προβοκατόρικου προφίλ, τότε τι το αποτελεί; Νομίζω πως η δημιουργία του συγκεκριμένου ψευτοπροφίλ, ξεγύμνωσε τον μηχανισμό που έχει στηθεί εις βάρος σου.\nΕκτός και όταν κάνουν λόγο για προβοκάτορες, αναφέρονται σε μέλη της μείζονος αντιπολίτευσης που ενεργούν με αυτόν τον τρόπο, με σκοπό να πλήξουν την τελειότερη δημοτική αρχή που έχει περάσει από το Σκαπέρδειο Μέγαρο, και οι «ειδικοί συνεργάτες» όντως «αποτελούν για εκείνους χρήσιμα εργαλεία και όχι ρουσφέτια και βολέματα» όπως δήλωσε ο κ. Κορεντσίδης.\nΚαι μπράβο τους (για τα «χρήσιμα εργαλεία»).\nΕδώ λέει ότι θέλει και για βουλευτής\nΝα κατέβει....θεός φυλάξει\nΚαι καλά ...κάνει που θέλει...\nΠοιός...θα τον ψηφίσει έχει σκεφτεί?\nΓια αγροφύλακας και πολύ του είναι....\nΜα δεν είναι άκρως τιμητικό να στοχοποιείσαι αγαπητέ κύριε Μπσιρακτάρη από δημοτικούς φασουλήδες;\nΈρρωσθε οι ελευθεροφρονούντες\nΠαναγιώτης Ουσταμπασιδης [fb] 19/10/21\nΌποιος φοβάται πάει και κοιμάται... Δεν θα επιτρέψουμε κανέναν θεσμικό παράγοντα αυτού τού τόπου να χειραγωγήσει τους Δημότες.. Όποιος το επιτρέπει είναι εξ ίσου ένοχος και αυτός... Ο Φασιστικός τρόπος διαχείρισης αυτού τού τόπου δεν θα περάσει... Αγνά Καθαρά και Επώνυμα...!!!\nΣυμφωνώ απόλυτα κύριε πρόεδρε. Το πρόβλημα είναι με ποιόν τρόπο και με ποιόν πολιτικό. Εγώ βλέπω μόνο, υιούς, κόρες, ανιψιές, κουμπάρους ........\nDimitrios V. Tsipos [fb] 19/10/21\nΤους το επιστρέφουμε πίσω το "Γενίτσαροι". Εμείς είμαστε Έλληνες Μακεδόνες Καστοριανοί, αυτοί να μας πουν από που βαστάει η σκουφιά τους.


Δύο χριστουγεννιάτικα βιβλία που αγαπήσαμε – dimart\nΔύο χριστουγεννιάτικα βιβλία που αγαπήσαμε\n22 Δεκεμβρίου 2017 dimartblog Προτάσεις μιας βιβλιόφιλης μαμάς Σχολιάστε\nΚαι καθώς τα Χριστούγεννα πλησιάζουν και ετοιμαζόμαστε να τα γιορτάσουμε στα εξοχάς, αναζητήσαμε στα ράφια της βιβλιοθήκης και τα αγαπημένα μας χριστουγεννιάτικα βιβλία για να τα πάρουμε μαζί. Για φέτος λοιπόν διαλέξαμε να σας παρουσιάσουμε δυο από τις καινούριες κυκλοφορίες. Προλαβαίνετε ακόμα να πάτε σε ένα βιβλιοπωλείο. Θα είναι ιδανικό δώρο για τα παιδιά σας ή τα βαφτιστήρια σας. Ή ακόμα και για εσάς.\nΤο πρώτο βιβλίο έχει τίτλο Μπάμπουσκα και είναι μια πολύ όμορφη χριστουγεννιάτικη ιστορία, που μας έρχεται από τη μακρινή Ρωσία και που τη διασκεύασε η Ξένια Καλογεροπούλου. Πρωταγωνίστρια, μια γιαγιά που ζει μόνη της σε ένα σπιτάκι στο βουνό. Δεν έχει παιδιά ή συγγενείς και η μόνη της ασχολία είναι οι δουλειές του σπιτιού που για εκείνη είναι πολύ σημαντικές. Όπως είναι φυσικό το σπίτι της είναι πάντα τακτοποιημένο και λάμπει από καθαριότητα. Μια μέρα θα χτυπήσουν την πόρτα της τρεις μάγοι, οι οποίοι ακολουθούν ένα φωτεινό αστέρι για να οδηγηθούν εκεί που γεννήθηκε ο βασιλιάς και να του προσφέρουν τα δώρα τους. Η ηλικιωμένη γυναίκα τους περιποιείται και τους προσφέρει την φιλοξενία της. Πριν φύγουν την προσκαλούν να πάει μαζί τους να γνωρίσει το βασιλιά αλλά εκείνη αρνείται γιατί δεν θέλει να αφήσει το σπίτι της και τις δουλειές της. Μόλις οι τρείς μάγοι φεύγουν οι Μπάμπουσκα το ξανασκέφτεται και αποφασίζει να βάλει σε ένα σακούλι ότι μπορεί να σκεφτεί ότι είναι κατάλληλο για δώρο σε ένα παιδί και να ξεκινήσει να τους βρει. Θα τα καταφέρει άραγε;\nΜια πραγματικά πολύ τρυφερή ιστορία που μας διδάσκει ότι σημασία δεν έχουν οι καθημερινές δουλειές και η τήρηση του προγράμματος μας χωρίς παρέκκλιση. Αυτά που είναι σημαντικά και ουσιαστικά είναι η αγάπη και η προσφορά προς το συνάνθρωπο. Και καμιά φορά αξίζει να ρισκάρουμε και να ξεπεράσουμε τον εαυτό μας για έναν σκοπό πιο μεγάλο από εμάς. Η Άρτεμις Πρόβου ευθύνεται για την εξαιρετική εικονογράφηση που, χωρίς να «φωνάζει», συμπληρώνει ιδανικά το κείμενο.\nΚυκλοφορεί από τις Εκδόσεις Μάρτης και απευθύνεται σε παιδιά από πέντε ετών.\nΤο δεύτερο βιβλίο είναι ένα χριστουγεννιάτικο μουσικό παραμύθι με τίτλο Μα πότε θα φτάσει αυτός ο μάγος; της Ιουλίτας Ηλιοπούλου. Ο ήρωας της ιστορίας μας, ο Μάγος Αβασάλ, δεν είναι άλλος από τον τέταρτο μάγο· ξεκινάει καθυστερημένα για να συναντήσει τους άλλους τρεις μάγους προκειμένου να προσκυνήσουν και να προσφέρουν τα δώρα τους στο θείο βρέφος. Μαζί του στο ταξίδι θα είναι οι δύο καμήλες του και ένας παπαγάλος. Όμως το ταξίδι τους θα είναι τελικά γεμάτο περιπέτειες και δυσκολίες. Δράκοι, βασίλισσες και όχι μόνο θα βρεθούν στο δρόμο τους και θα προσπαθήσουν να τους εμποδίσουν να συνεχίσουν το ταξίδι τους. Τελικά θα τα καταφέρουν να φτάσουν στον προορισμό τους και στο θείο βρέφος;\nΈνα παραμύθι διασκεδαστικό, γεμάτο χιούμορ και ανατροπές για τον τέταρτο μάγο των Χριστουγέννων και την προσπάθεια του να φτάσει στην Βηθλεέμ. Με λόγο ποιητικό μας διηγείται την ιστορία του μάγου και μας επιφυλάσσει ένα διαφορετικό αλλά υπέροχο τέλος. Τις εικόνες έχει ζωγραφίσει ο Γιάννης Κόττης και είναι πραγματικά έργο τέχνης. Το βιβλίο περιλαμβάνει και ένα CD με την Ιουλίτα Ηλιουπούλου να αφηγείται το παραμύθι και τις πρωτότυπες μουσικές συνθέσεις του Γιώργου Κουρουπού. Οι ερμηνείες είναι της υψίφωνου Δάφνης Πανουργιά και του βαρύτονου Χρήστου Πρίφτη και πραγματικά θα ταξιδέψουν μικρούς και μεγάλους.\nΚυκλοφορεί από τις Εκδόσεις Ίκαρος και απευθύνεται σε παιδιά από πέντε ετών.\nΕμείς (η μαμά Αγγελική και ο μικρός Πέτρος) σας ευχόμαστε Καλά Χριστούγεννα και σας προτρέπουμε να αφεθείτε στην μαγεία των παραμυθιών.\nΆρτεμις ΠρόβουΑγγελική ΜποζίκηΓιώργος ΚουρουπόςΓιάννης ΚόττηςΔάφνη ΠανουργιάΙουλίτα ΗλιοπούλουΞένια ΚαλογεροπούλουΧρήστος Πρίφτης\nPrevious Post: Μου το ’χα πει\nNext Post: Κινούμενη άμμος 17.12.2017


Home - Athens Lifelong Learning\nΗ εξελιξη, η προσαρμογη και η βελτιωση ιχνηλατουν την πορεια για ενα καλυτερο μελλον για ολους\nΤο Athens Lifelong Learning Institute είναι ένας ερευνητικός και εκπαιδευτικός οργανισμός με έδρα την Αθήνα. Αντιπροσωπεύει έναν μοναδικό συνδυασμό επιστημονικής εμπειρογνωμοσύνης και καινοτόμου σκέψης συνδέοντας ρηξικέλευθες ερευνητικές μεθόδους με την ανάπτυξη δικτύων και την ανάλυση υφιστάμενων πολιτικών.\nΣτόχος μας είναι η ενίσχυση των καινοτόμων πρωτοβουλιών κυρίως στους τομείς της δια βίου μάθησης, της ανάπτυξης ανθρώπινου κεφαλαίου, της αγοράς εργασίας και της κοινωνικής ένταξης σε τοπικό, εθνικό και ευρωπαϊκό επίπεδο. Οι ερευνητικές μας ομάδες εξειδικεύονται στην κοινωνική έρευνα σε τομείς όπως η κοινωνική ένταξη, τα ανθρώπινα δικαιώματα, η ενεργή συμμετοχή των πολιτών, τα νέα μέσα καθώς και σε άλλα θέματα που αποτελούν προτεραιότητα για την κοινωνία μας.\nSchools4Inclusion: Inclusive education in action\nSaving: Educating Youth on Sustainable Lifestyle\nSkills4Life Spring Update 2022\neMerge: Η ουσιαστικη ισοτητα των φυλων συμβαδιζει με την εκπαιδευση στα μεσα\nYouth2Unite: Κιτ παρεμβασης για νεους\nPROUD: Συνεδριο 13 - 14.04.2022\nΣε μια διεπιστημονικη προσεγγιση της κοινωνικης καινοτομιας, αποτελουμενη απο τεσσερις βασικους τομεις: ερευνα, καταρτιση, δραση και παρεμβαση και μεταφορα τεχνογνωσιας.\nΑνάπτυξη και υλοποίηση έργων σε ένα ευρύ φάσμα θεματικών πεδίων που σχετίζονται με την έννοια της καινοτομίας στην κοινωνία και τον δημόσιο βίο, στον επαγγελματικό στίβο και την εκπαίδευση.\nΔράση και Παρέμβαση\nΥποστήριξη των διαδικασιών μάθησης, εκπαίδευσης και πειραματισμού που προωθούν την αποτύπωση και την απόκτηση δεξιοτήτων και τη δημιουργία πρωτότυπων λύσεων, πάντα με γνώμονα την καινοτομία.\nΔιάδοση εμπειριών, εκθέσεων και εγγράφων, επιστημονικής βιβλιογραφίας και δικτύωσης.\nΕστιάζουμε στην μάθηση και σχεδιάζουμε δράσεις και παρεμβάσεις με γνώμονα την βελτίωση, την πρόοδο και την εξέλιξη.\nΕξειδικευόμαστε σε τέσσερις βασικούς τομείς\nImproving the terms for individuals and social groups to participate in society.\nΠαροχή ψυχοκοινωνικής υποστήριξης και εκπαίδευσης σε πρόσφυγες και μετανάστες με στόχο την αποτελεσματική ένταξή τους.\nΑνάδειξη και καλλιέργεια των δεξιοτήτων που απαιτούνται για την αποτελεσματική χρήση και διαχείριση των νέων μέσων.\nΤα θεμελιώδη δικαιώματα αποτελούν την βάση για οποιαδήποτε ενταξιακή παρέμβαση. Με τη διαφύλαξη των ατομικών, πολιτικών και κοινωνικών δικαιωμάτων επιτυγχάνεται η κοινωνική συνοχή.\nΟι θεμελιώδεις αξίες και αρχές του Athens Lifelong Learning Institute\nγια απομακρυσμενη εργασια


Μακροπρόθεσμη εκτίμηση καιρού από 15-05-2016 έως και 31-05-2016(by Manos Legakis)\n05-13-2016 17:32 / 3581 προβολές\nΣε συνέχεια των μακροπρόθεσμων εκτιμήσεων σας παρουσιάζω με ένα διαφορετικό πλάνο την νέα εκτίμηση προσδοκώντας να είναι εύκολη αλλά και ευχάριστη στην ανάγνωση. Έχει εμπλουτιστεί τόσο με δικούς μου χάρτες αλλά και με χάρτες από το παγκόσμιο μοντέλου του GFS.\nΑπό τις 15 έως και 17 Μαΐου θα επικρατήσει αίθριος καιρός σχεδόν σε όλη την χώρα με εξαίρεση τα ορεινά της βορειοδυτικής χώρας που θα έχουν νεφώσεις και ίσως να δούμε τοπικούς όμβρους. Επίσης στα Δωδεκάνησα αξίζει να σημειώσουμε πως πιθανόν να έχουμε πιο αυξημένες νεφώσεις και ίσως δώσουν τοπικά ασθενείς βροχές και αυτό για τις 15 Μαΐου. Η θερμοκρασία θα κυμανθεί έως 28 με 30 βαθμούς και οι άνεμοι δεν θα μας δημιουργήσουν προβλήματα καθώς θα είναι ασθενείς κατά βάση.\nΓια τις 18 Μαΐου, όπως έγραψε και ο φίλος μας Τάσος Μαριόλας σε προηγούμενο άρθρο, θα έχουμε μια express μεταβολή του καιρού όπου θα επηρεαστεί κυρίως η βόρεια χώρα αρχικά. Εκτιμώ πως μετά τις προμεσημβρινές ώρες της 18ης τα φαινόμενα θα μετατοπιστούν στα κεντρικά και νότια όπου και θα έχουμε βροχές ασθενούς έως και μέτριας έντασης. Η θερμοκρασία σε πτώση περίπου 6 με 7 βαθμών κελσίου από βορρά προς νότο. Οι άνεμοι βόρειοι – βορειοδυτικοί μέχρι 6bf.\nΑπό τις 19 έως και τις 23 Μαΐου ο καιρός θα παρουσιάσει βελτίωση και μόνο στον νομό Έβρου θα σημειωθούντοπικές βροχές που και εκεί θα σταματήσουν. Η θερμοκρασία σε άνοδο 2 με 3 βαθμούς κελσίου. Επισημαίνω πως οι άνεμοι θα είναι βόρειοι – βορειοδυτικοί στο Ιόνιο αλλά και στο Αιγαίο μέχρι 6bf ,στο Καρπάθιο ίσως τοπικά και 7bf με τάση εξασθένησης.\nΓια το διάστημα 24 με 26 Μαΐου θα συνεχιστεί αίθριος καιρός με αραιές νεφώσεις. Οι άνεμοι με την ίδια διεύθυνση όπου δεν θα ξεπερνούν τα 4bf στα πελάγη μας. Η θερμοκρασία σε άνοδο 1 με 2 βαθμούς κελσίου.\nΑπό τις 27 έως και τις 28 Μαΐου νέο χαμηλό θα μας επηρεάσει αρχικά από τα βορειοδυτικά όπου κινούμενο νότια – νοτιοανατολικά θα επηρεάσει όλη την ηπειρωτική χώρα. Έτσι πιστεύω πως θα έχουμε βροχές μέτριας έντασης κυρίως στα δυτικά – βορειοδυτικά, στην Στερεά Ελλάδα αλλά και σε όλη την βόρεια χώρα. Η θερμοκρασία σε μικρή πτώση. Οι άνεμοι κατά βάση ασθενείς έως μέτριοι από διάφορες διευθύνσεις.\nΓια το διάστημα από 29 έως 31 Μαΐου εκτιμώ πως θα επικρατήσεις αίθριος καιρός σε όλη την χώρα. Πιθανές μπόρες να εκδηλωθούν στα ορεινά της βορειοδυτικής χώρας. Οι άνεμοι βόρειοι – βορειοδυτικοί έως 4bf.\nΕπαναλαμβάνω, όπως γράφω σε κάθε εκτίμηση, πως δεν πρόκειται σε καμία περίπτωση για πρόγνωση αλλά για προσωπική μου γνώμη για τον καιρό του 15νθημέρου που θα διανύσουμε. Οποιαδήποτε κριτική ευχαρίστως να την ακούσουμε καθώς από αυτές μαθαίνουμε και ολοένα γινόμαστε καλύτεροι.\nΕλπίζω να μην σας κούρασα με όλα τα παραπάνω. Σας ευχαριστώ για την ανάγνωση.


Σπανούλης: “Είμαι καλά με πέντε παιδιά, όχι άλλα” | ebasket.gr\nΚεντρική Basket League Ολυμπιακός Σπανούλης: “Είμαι καλά με πέντε παιδιά, όχι άλλα”\nΔημοσίευση στις 17/01 15:48\nΟ Βασίλης Σπανούλης μίλησε στην επίσημη ιστοσελίδα της Ευρωλίγκας.Μεταξύ άλλων ο αρχηγός του Ολυμπιακού αναφέρθηκε στην οικογένεια του,στο γεγονός ότι όσες φορές ήταν έγκυος η γυναίκα του ο Ολυμπιακός πήγε στο final 4,την σχέση του με τους Θοδωρή Παπαλουκά και τον Νίκο Ζήση αλλά και για την αγάπη του για τον Ολυμπιακό.\n“Είμαι πολύ χαρούμενος. Η οικογένεια είναι το νούμερο ένα για μένα. Προσεύχομαι να είναι όλα καλά και να είμαστε μία χαρούμενη και περήφανη οικογένεια¨δήλωσε αρχικά ο Βασίλης Σπανούλης ενώ στην συνέχεια είπε:”Η ζωή μου άλλαξε πολύ όταν αρχίσαμε να κάνουμε παιδιά, αλλά το θέλαμε πολύ. Είμαι ένας άνθρωπος της οικογένειας, όπως και η γυναίκα μου. Είμαι πολύ χαρούμενος που έχω μία τέτοια μεγάλη οικογένεια. Είμαστε όλη μέρα με τα παιδιά και περνάμε τέλεια μαζί τους. Δεν περίμενα ποτέ να κάνω πέντε παιδιά, αλλά δεν μπορείς να περιμένεις κάτι σίγουρα στη ζωή. Είμαστε πολύ ερωτευμένοι και χρειαζόμασταν μία μεγάλη οικογένεια.”\nΈπειτα ο αρχηγός του Ολυμπιακού δήλωσε:”Σίγουρα, το να έχεις παιδιά σε κάνει περισσότερο ώριμο και υπεύθυνο. Για εμένα, η στήριξη της οικογένειάς μου με κάνει πιο δυνατό στο ψυχολογικό κομμάτι. Μου δίνει ώθηση και με βάζει σε καλή διάθεση. Όποτε γυρνώ από τα παιχνίδια και τις προπονήσεις, το πρώτο πράγμα που κάνω είναι να δω την σύζυγο και τα παιδιά μου. Αυτό είναι υπέροχο. Το να βλέπω την οικογένειά μου να χαμογελά μου “τραβά” όλα τα αρνητικά που μπορεί να έχουν συμβεί μέσ στην ημέρα.”\nΓια την παράδοση που θέλει τον Ολυμπιακό να πηγαίνει στο final four κάθε φορά που η γυναίκα του είναι έγκυος,ο Σπανούλης δήλωσε:”Δεν πιστεύω σε αυτά τα πράγματα. Δεν σκέφτηκα πως θα πάμε στο Final Four γιατί γεννήθηκε ένα παιδί μου. Εγώ προσπαθώ να μένω συγκεντρωμένος στο παιχνίδι μου, δεν δίνω βάση σε αυτά.”\nΓια το ενδεχόμενο να ωθήσει κάποιο από τα παιδιά του να ασχοληθεί επαγγελματικά με το μπάσκετ είπε:”Αυτό γίνεται παντού, όμως δεν θα το κάνω εγώ, όπως δεν το έκαναν και οι γονείς μου σε μένα. Δεν είναι στον χαρακτήρα μου και δεν θα το κάνω στο παιδί μου. Θα κάτσω πίσω, θα τον στηρίξω και θα τον απολαμβάνω κάθε φορά που παίζει.”\nΓια την σχέση του με τον Θοδωρή Παπαλουκά και τον Νίκο Ζήση δήλωσε:”Ο Θοδωρής και ο Νίκος είναι τρομεροί νονοί, το αγαπούν πολύ! Είμαι πολύ περήφανος γι’αυτούς. Είμαστε σε καθημερινή επαφή μαζί τους, παρά την απόσταση που υπάρχει.”\nΓια την σχέση του με τον Ολυμπιακό ο Σπανούλης είπε:”Αγαπώ τον Ολυμπιακό και με αγαπούν, είναι μία εξαιρετική σχέση. Μοιραζόμαστε τα ίδια συναισθήματα και γι’αυτό μένω εδώ. Είμαι Έλληνας και είναι σίγουρα πιο εύκολο να μεγαλώνω εδώ τα παιδιά μου. Αν έπαιζα αλλού, θα μετακόμιζε και η οικογένειά μου μαζί μου, όμως αγαπώ τον Ολυμπιακό και το να αποφασίσω να μείνω εδώ ήταν εύκολο. Είμαι πεινασμένος να κερδίσω περισσότερους τίτλους, θέλω να κάνω χαρούμενη την οικογένειά μου. Αυτό μου δίνει ακόμα μεγαλύτερο κίνητρο.”\nΤέλος,ο Σπανούλης κατέληξε λέγοντας:”Είμαι καλά με πέντε παιδιά, όχι άλλα!”\nΠροηγούμενο Στην Εθνική Βοσνία ο Άτιτς


Οι Ευρωπαίοι MVP που θα βρεθούν στο Jordan Brand Classic International Game (pics) | Μπάσκετ: Ευρώπη | gazzetta.gr\nΠαρασκευή, 11 Μαρτίου 2016 - 19:24\nΟι Ευρωπαίοι MVP που θα βρεθούν στο Jordan Brand Classic International Game (pics)\nΤο Jordan Brand Classic ανακοίνωσε από την Κροατία τα ονόματα των MVP που θα ταξιδέψουν στις Ηνωμένες Πολιτείες. Ανάμεσα στους κορυφαίους οι Έλληνες Νικόλαος Ρογκαβόπουλος και Αλέξανδρος Σακελλαρίου.\nΤο Jordan Brand, τμήμα της NIKE Inc., διοργάνωσε το δέκατο ετήσιο διεθνές Jordan Brand Classic Camp στο Προπονητικό κέντρο Cedevita. Το διεθνές Camp που συγκεντρώνει τα μεγαλύτερα ταλέντα μπάσκετ ηλικίας έως 16 ετών από όλη την Ευρώπη διήρκησε από τις 4 έως τις 6 Μαρτίου. Σκοπός του camp ήταν να επιλεγούν οι 10 καλύτεροι παίκτες που θα διαγωνιστούν στη συνέχεια στο Jordan Brand Classic International Game του Jordan Brand Classic, στο Μπρούκλιν της Νέας Υόρκης, στο Barclays Center, στις 15 Απριλίου.\nΤο Jordan Brand προσκάλεσε 40 κορυφαίους παίκτες από 21 διαφορετικές χώρες της Ευρώπης για ένα τριήμερο προπονητικό camp προκειμένου να αναδείξει διεθνώς νέα ταλέντα. Το camp περιλαμβάνει μαθήματα μπάσκετ, προπονήσεις αντοχής και δύναμης, οι οποίες στοχεύουν να διδάξουν στους αθλητές τρόπους για να βελτιώσουν τις δεξιότητες τους και να καταφέρουν να διαγωνιστούν στο επόμενο στάδιο.\nΤο camp κορυφώθηκε με ένα παιχνίδι All-Star και με την ανακοίνωση των 10 MVP, οι οποίοι έλαβαν την πρόσκληση να ταξιδέψουν στη Νέα Υόρκη για να διαγωνιστούν στο 2016 Jordan Brand Classic International Game τον Απρίλιο. Η σύνθεση του International Game θα ολοκληρωθεί με δέκα επιπλέον παίκτες από άλλες περιοχές του κόσμου.\nΟι Ευρωπαίοι MVP που επιλέχθηκαν για φέτος είναι οι Carlos Alocen (Ισπανία), Aleksandar Balcerowski (Πολωνία), Aleksander Ershov (Ρωσία), Oton Jankovic (Κροατία), Arturs Kurucs (Λετονία), Joel Parra (Ισπανία), Marko Pecarski (Σερβία), Filip Petrusev (Σερβία), Domantas Vilys (Λιθουανία) και Nikola Zizic (Μαυροβούνιο).\nΑξίζει να σημειωθεί πως ανάμεσα στους κορυφαίους παίκτες που έλαβαν μέρος στο τριήμερο προπονητικό camp ήταν και οι Έλληνες Νικόλαος Ρογκαβόπουλος και Αλέξανδρος Σακελλαρίου. Μάλιστα, ο Νικόλαος Ρογκαβόπουλος προκρίθηκε στους 20 φιναλίστ που διαγωνίστηκαν στο All-Star Game, αλλά δεν κατάφερε να αναδειχθεί ανάμεσα στους 10 MVP που θα ταξιδέψουν στην Νέα Υόρκη.\nΟ Hall of Famer, Mirko Novosel και η Susan Mulders, Nike Basketball Sports Marketing for Europe, Middle East and Africa, παρουσίασαν τους MVP και απένειμαν τα βραβεία τους. Οι παίκτες αυτοί θα συμπεριληφθούν στη λίστα των παλαιότερων συμμετεχόντων του Jordan Brand Classic International Game, συμπεριλαμβανομένων των Jonas Valanciunas (Toronto Raptors/Λιθουανία), Enes Kanter (Oklahoma City Thunder/Τουρκία), Sergey Karasev (Brooklyn Nets/Ρωσία), Nikola Mirotic (Chicago Bulls/Ισπανία), Mario Hezonja (Orlando Magic/Κροατία) και Marko Arapovic (Κροατία).\nTo Jordan Brand Classic περιλαμβάνει επίσης έναν τοπικό αγώνα στη Νέα Υόρκη καθώς και ένα All-American Game με κορυφαίους νεαρούς παίκτες και νεαρές παίκτριες από τις Ηνωμένες Πολιτείες. Ανάμεσα στα μέλη του All-American Game είναι μερικοί από τους μεγαλύτερους αστέρες του NBA, όπως οι Chris Paul, ο Carmelo Anthony, ο Blake Griffin, ο LeBron James και ο Kevin Durant.\nΓια περισσότερες πληροφορίες σχετικά με το Jordan Brand Classic, επισκεφθείτε το JordanBrandClassic.com ή ακολουθήστε το JBC στο Twitter @JordanClassic.\nΣχετικά με το Jordan Brand\nΤο Jordan Brand, τμήμα της NIKE Inc. είναι ένα κορυφαίο brand αθλητικών υποδημάτων, ρούχων και αξεσουάρ, εμπνευσμένο από τη δυναμική κληρονομιά, το όραμα και την άμεση συμμετοχή του Michael Jordan. Το brand παρουσιάστηκε για πρώτη φορά το 1997 και έκτοτε έχει εξελιχθεί σε μια ολοκληρωμένη συλλογή που περιλαμβάνει προϊόντα τόσο αθλητικά όσο και lifestyle. Το Jordan Brand διαδραματίζει καθοριστικό ρόλο στην κοινότητα μέσω του προγράμματος εταιρικής ευθύνης WINGS, το οποίο εστιάζει σε τρία μοναδικά κοινοτικά προγράμματα που δίνουν έμφαση στην εκπαίδευση, τον αθλητισμό και τη δημιουργικότητα. Για περισσότερες πληροφορίες σχετικά με το Jordan Brand επισκεφθείτε το www.Jordan.com.


Αυτοκίνητα χωρίς οδηγούς μεταφέρουν άλλα αυτοκίνητα χωρίς οδηγούς | trcoff.gr\nΑυτοκίνητα χωρίς οδηγούς μεταφέρουν άλλα αυτοκίνητα χωρίς οδηγούς\nΑυτόνομα αυτοκίνητα σε ρόλο ρυμουλκού χρησιμοποιεί η Nissan εδώ και ένα χρόνο...\nΜε το Intelligent Vehicle Towing (IVT), η Nissan υιοθετεί στο εργοστάσιο της Oppama ένα πλήρως αυτοματοποιημένο σύστημα ρυμούλκησης οχημάτων. Τρελό;\nΈνα αυτόνομο Nissan LEAF σε ρόλο ρυμουλκού σε εργοστάσιο στην Ιαπωνία.\nΜε το όραμα του Intelligent Mobility, η Nissan υλοποιεί την στρατηγικής της για τη βιώσιμη κινητικότητα σχετικά με το πώς τα αυτοκίνητα θα κινούνται και θα ενσωματωθούν στην κοινωνία. Με το νέο εγχείρημα του IVT, η Nissan χρησιμοποιεί τεχνολογίες χαρτογράφησης και επικοινωνίας για να συνδέσει ένα "έξυπνο" και αμιγώς ηλεκτροκίνητο αυτοκίνητο σε μια υπάρχουσα υποδομή, κάνοντας ένα βήμα προς την υλοποίηση της "ευφυούς ολοκλήρωσης" (Nissan Intelligent Intergration).\nΤο σύστημα IVT λοιπόν χρησιμοποιεί ένα τροποποιημένο Nissan LEAF που τραβάει χωρίς την παρουσία κάποιου οδηγού ένα τρέιλερ μεταφοράς οχημάτων, μεταξύ των καθορισμένων σημείων φόρτωσης και εκφόρτωσης στο εργοστάσιο Oppama στην Ιαπωνία. Τα αυτοκίνητα πηγαίνουν και έρχονται, έτσι απλά και όμορφα!\nΤο σύστημα τέθηκε σε δοκιμαστική λειτουργία πριν από περίπου 1 χρόνο, πραγματοποιώντας περισσότερες από 1.600 δοκιμές στο εργοστάσιο της Nissan στην Oppama. Τα δεδομένα που συλλέχθηκαν έδειξαν ότι το σύστημα μπορεί να λειτουργήσει αξιόπιστα εντός των εγκαταστάσεων του εργοστασίου. Οι δοκιμές συνεχίζονται στο εργοστάσιο της Oppama, ενώ εξετάζεται και η δυνατότητα εφαρμογής του συστήματος και σε άλλες εγκαταστάσεις, εντός και εκτός Ιαπωνίας.\nΚοσμος EV Nissan Technology\ntrcoff.gr: Αυτοκίνητα χωρίς οδηγούς μεταφέρουν άλλα αυτοκίνητα χωρίς οδηγούς


Βοηθήστε τους υπαλλήλους της τράπεζάς σας να προσαρμοστούν και να προάγουν την επαγγελματική αξία | Grant Thornton Greece\n29 Ιαν 20216 min read\nΟι νέες συνήθειες πελατών και οι νέοι τρόποι εργασίας απαιτούν έναν διαφορετικό τρόπο σκέψης\nΟι άνθρωποι σε όλον τον κόσμο έχουν υιοθετήσει ήδη ψηφιακούς τρόπους για να αλληλοεπιδρούν με τους φίλους τους, τις επιχειρήσεις, ακόμη και τις τράπεζες. Πολλές τράπεζες - και οι υπάλληλοί τους - αντιμετωπίζουν διαρκείς αλλαγές.\nΟι περιορισμοί της πανδημίας ανάγκασαν τις τράπεζες να εξυπηρετούν τους πελάτες μέσω διαδικτυακών εφαρμογών και τηλεφωνικών κέντρων. Η γρήγορη ανταπόκριση στις πρόσφατες προκλήσεις έδειξε πόσο μακριά έχουν φτάσει οι τράπεζες στον ψηφιακό τους μετασχηματισμό, αλλά επίσης αποκάλυψε κενά και ευκαιρίες για καλύτερη εξυπηρέτηση πελατών και εργαζομένων.\nΣτην πραγματικότητα, οι πρόσφατες εξελίξεις έχουν επιταχύνει δραματικά μια μακροπρόθεσμη ψηφιακή αλλαγή που θα συνεχιστεί και στο μέλλον. Αυτή η αλλαγή δε θα αλλάξει μόνο τον τρόπο με τον οποίο οι τράπεζες εξυπηρετούν τους πελάτες, αλλά και τον τρόπο με τον οποίο οι τράπεζες δουλεύουν συνολικά. Οι τράπεζες και οι υπάλληλοί τους ανταποκρίθηκαν στις πρόσφατες αλλαγές, και τώρα πρέπει να προσδιορίσουν πώς θα παρέχουν μια διαφοροποιημένη εμπειρία και εξυπηρέτηση πελατών που θα κάνει την τράπεζά τους να ξεχωρίζει. Οι διευθυντές και οι υπάλληλοι της τράπεζας πρέπει να υιοθετήσουν μια προοπτική προσαρμογής στις αλλαγές.\nΥπάρχουν πολλά στοιχεία τα οποία μεταβάλλονται και οι τρόποι εργασίας των ανθρώπων έχουν αλλάξει, θα αλλάξουν και θα συνεχίσουν να αλλάζουν. Πρόκειται για μια διαρκώς εξελισσόμενη αντιμετώπιση των προκλήσεων που προάγει τη συζήτηση σε ολόκληρο τον οργανισμό. Αυτό αποτελεί μια επείγουσα έκκληση για τις τράπεζες να είναι ευέλικτες και ανθεκτικές, και να έχουν ένα ενεργητικό εργατικό δυναμικό που μπορεί να κάνει διαφορετικά πράγματα. Αυτό αφορά τους οργανισμούς που συνειδητοποιούν ότι πρόκειται να συμβούν πράγματα τα οποία θα απαιτούν διαφορετικές συνθήκες και περιβάλλοντα εργασίας.\nΕξυπηρέτηση πελατών με νέους τρόπους\nΚαθώς οι πελάτες υιοθετούν πλήρως και προσαρμόζονται στις εξ’ αποστάσεως επιλογές εξυπηρέτησης, οι τράπεζες πρέπει να διασφαλίσουν ότι αυτές οι επιλογές τις αντιπροσωπεύουν σωστά. Όταν οι πελάτες «αγκαλιάζουν» τις νέες ηλεκτρονικές υπηρεσίες, χρησιμοποιώντας το τηλεφωνικό κέντρο, τα ψηφιακά κανάλια και τις ηλεκτρονικές τραπεζικές συναλλαγές, αυξάνουν τον πήχη στην απόδοση αυτών των δυνατοτήτων. Τότε, η σωστή ερώτηση δεν είναι μόνο εάν οι τράπεζες έχουν τις δυνατότητες, αλλά και πώς εξακολουθούν να εμπνέουν μια αίσθηση προσωπικής επαφής και γνώσης του πελάτη. Πρόκειται για μια σημαντική πρόκληση που δε θα λυθεί μόνο με την ανάπτυξη της τεχνολογίας. Απαιτεί την επανεξέταση του μοντέλου λειτουργίας και υπηρεσιών με μια νέα στρατηγική, η οποία θα είναι περισσότερο σταθμισμένη προς την ψηφιακή εξυπηρέτηση πελατών και τους ψηφιακούς τρόπους εργασίας. Κατά τη διάρκεια αυτής της μετάβασης, είναι ζωτικής σημασίας να υπάρχει μια αποτελεσματική στρατηγική για τη διαχείριση αλλαγών, ταλέντων, κατάρτισης, παραγωγικότητας και συναίσθησης των εργαζομένων.\nΗ ψηφιακή τραπεζική είναι η νέα πραγματικότητα, αλλά ο ψηφιακός μετασχηματισμός επηρεάζει πολλές ομάδες στην τράπεζα και μερικές φορές αυτός ο μετασχηματισμός συναντά αντίσταση. Απαιτεί νέους τρόπους σκέψης, διαχείρισης και ανάπτυξης ταλέντων. Υπάρχει τεράστια αξία που περιμένει να ξεκλειδωθεί από τραπεζικά μοντέλα λειτουργίας που ενδυναμώνουν νέους τρόπους σκέψης και εργασίας. Η τρέχουσα αναταραχή θα είναι καταλυτική για τη δράση των τραπεζών που έχουν μια προοπτική και βλέπουν τις ευκαιρίες απόδοσης.\nΔιαχειριστείτε την κουλτούρα σας προσεκτικά\nΗ πραγματική πρόκληση είναι να αναπτυχθεί μια ψηφιακή κουλτούρα που συνδυάζεται με άλλες σημαντικές πτυχές της κουλτούρας της τράπεζάς σας. Σε μία μικρότερη συνεταιριστική τράπεζα, για παράδειγμα, η κουλτούρα της είναι οι άνθρωποι που εργάζονται μέσα σε αυτήν και οι άνθρωποι της κοινότητας. Και η εν λόγω κουλτούρα δε χρειάζεται να αλλάξει σημαντικά, καθώς εάν αντιμετωπιστεί σωστά το ζήτημα, ακόμη και μια συνεταιριστική τράπεζα σε μια μικρότερη πόλη που επικεντρώνεται στις πελατειακές σχέσεις μπορεί να διατηρήσει την ίδια κουλτούρα, φιλοσοφία και αποστολή.\nΈνα σημαντικό ερώτημα που προκύπτει αφορά το πώς μπορεί μία τράπεζα να διατηρήσει τους υπαλλήλους συνδεδεμένους με την κουλτούρα της και την εταιρική αξία της ενώ εργάζονται με έναν ολοένα πιο ψηφιακό και κάποιες φορές κατακερματισμένο τρόπο. Μάλιστα, είναι σημαντικό να διαφαίνεται αυτή η κουλτούρα με θετικούς τρόπους όταν οι υπάλληλοι εξυπηρετούν τους πελάτες, καθώς αυτές οι αξίες παραμένουν σταθερές.\nΤο ζητούμενο για μία τράπεζα είναι να διαθέτει τους κατάλληλους ανθρώπους, έτοιμους να απαντήσουν στις ερωτήσεις που αναδύονται μέσα από τις νέες τάσεις των πελατών της. Έτσι, αντί να έχει όλα τα στελέχη που απασχολούνται σε κατάστημα να περιμένουν την είσοδο των πελατών, ίσως κάποιοι από αυτούς μπορούν να αναλάβουν την εξυπηρέτηση μέσω τηλεφωνικού κέντρου ή να εργαστούν από το σπίτι απαντώντας σε ερωτήσεις σχετικά με τη νέα τεχνολογία και τις ψηφιακές προσφορές της τράπεζας.\nΔιδάξτε νέους τρόπους αλληλεπίδρασης\nΘα υπάρξουν κάποιες μεγάλες αλλαγές και κάποιες σημαντικές τεχνολογικές προκλήσεις, ειδικά για ορισμένα άτομα που εργάζονται εδώ και χρόνια στις τράπεζές τους. Οι τράπεζες θα πρέπει να διδάσκουν νέες δεξιότητες σε αρκετά στελέχη της.\nΕκτός από την εκμάθηση νέων τεχνολογιών, οι εργαζόμενοι πρέπει να μάθουν νέους τρόπους για να κάνουν κάποια παραδοσιακά πράγματα. Για παράδειγμα, εάν οι υπάλληλοί μίας τράπεζας έχουν συνηθίσει να βοηθούν τους ανθρώπους να κάνουν επιλογές για χρηματοοικονομικά προϊόντα και υπηρεσίες αυτοπροσώπως, θα πρέπει να διδαχθούν νέες προσεγγίσεις για τον εντοπισμό αναγκών μέσω της κάμερας ενός υπολογιστή.\nΠαρακολουθήστε την απόδοση και την παραγωγικότητά σας\nΚαθώς οι τράπεζες αξιολογούν την απόδοση και σχεδιάζουν το μέλλον σε νέα ψηφιακά μοντέλα, είναι σημαντικό να καθοριστούν οι βασικές γραμμές, τα δεδομένα και τα εργαλεία για τη μέτρηση της απόδοσης και της παραγωγικότητας. Οι τράπεζες πρέπει να διασφαλίσουν ότι παρακολουθούν τις βασικές διαστάσεις ανάπτυξης, αποτελεσματικότητας και κινδύνου.\nΜε την ώθηση προς την εξ’ αποστάσεως εργασία, είναι σημαντικό για τις τράπεζες να βεβαιωθούν ότι το εργατικό δυναμικό τους εξακολουθεί να είναι παραγωγικό και να ανταποκρίνεται στους καθορισμένους στόχους, είτε αυτοί παραμένουν πλέον ίδιοι σε σχέση με πριν μερικούς μήνες, είτε όχι. Και αυτοί οι στόχοι πρέπει να είναι σαφείς. Οι ψηφιακοί τρόποι εργασίας μπορούν να αποδώσουν σαφείς και πολύτιμες μετρήσεις, αλλά οι τράπεζες πρέπει να γνωρίζουν τι αριθμούς πρέπει να καταγράψουν και πώς να τους ερμηνεύσουν.\nΟι μετρήσεις δεν αφορούν μόνο τα οικονομικά στοιχεία, αλλά και την «απόδοση και την παραγωγικότητα» κατά μία ευρύτερη έννοια. Αφορούν τη δέσμευση των υπαλλήλων, το κλίμα μεταξύ των εργαζομένων, την ικανοποίηση των πελατών, τη συμμόρφωση των υπαλλήλων με τους ελέγχους και το κόστος εξυπηρέτησης. Υπάρχουν πολλοί μοχλοί απόδοσης που πρέπει να παρακολουθούνται και να διαχειρίζονται. Τώρα είναι η κατάλληλη στιγμή για τις τράπεζες να αξιολογήσουν την απόδοσή τους σε βασικές διαστάσεις και να δημιουργήσουν σχέδια δράσης για να καλύψουν τα κενά. Τι θα βελτιώσει την απόδοση ενώ ταυτόχρονα θα βοηθήσει στη δημιουργία ανθεκτικότητας, ευελιξίας και προσαρμοστικότητας στον οργανισμό;\nΕίναι η προσωπική σας κίνηση\nΌταν οι διοικήσεις των τραπεζών εξετάζουν ερωτήματα σχετικά με τις νέες τάσεις, ενδέχεται να είναι υπεύθυνοι να βρουν οι ίδιοι τις απαντήσεις. Ο ρυθμός των πρόσφατων αλλαγών ώθησε περισσότερους διευθυντές και υπαλλήλους να αντιμετωπίσουν τις προκλήσεις μόνοι τους.\nΠολλές τράπεζες δίνουν περισσότερη ευθύνη και βάρος στους διευθυντές επιπέδου καταστημάτων. Δημιουργούν πολιτικές και διαύλους επικοινωνίας περισσότερο, για να ελαττώσουν τη διαδικασία λήψης αποφάσεων, μόνο και μόνο λόγω του μεγάλου αριθμού αποφάσεων που έχουν ληφθεί σε σύντομο χρονικό διάστημα. Έτσι, οι διευθυντές επιπέδου καταστήματος έχουν πολιτικές και διαδικασίες που τους καθοδηγούν, όμως πλέον τους βαραίνει περισσότερη ευθύνη, σε αντίθεση με την ανώτερη διοίκηση ή τους περιφερειακούς διευθυντές.\nΟι τράπεζες θα πρέπει να προσαρμοστούν περισσότερο στο μέλλον και αυτό αποτελεί μια τεράστια πρόκληση. Αυτός είναι ο λόγος για τον οποίο ένα πλαίσιο μπορεί να επιστρέψει σε θέματα όπως η παραγωγικότητα, η απόδοση, η ανθεκτικότητα, ο έλεγχος και η εμπειρία των πελατών.\nΟι τράπεζες μπορούν να χρησιμοποιήσουν ένα πλαίσιο αποφάσεων που ευθυγραμμίζει τις στρατηγικές απόδοσης με τις αναθεωρημένες επιχειρηματικές και επιχειρησιακές στρατηγικές για να ανανεώσουν τις διαδικασίες λήψης αποφάσεων και τους χάρτες πορείας τους. Αυτό βοηθά στην ενημέρωση των στρατηγικών τους και στον επαναπροσδιορισμό της προσέγγισής τους ως επιτυχημένες τράπεζες στην ψηφιακή εποχή. Στο τέλος της ημέρας, οι τράπεζες εξακολουθούν να έχουν τους ίδιους στόχους, δηλαδή ικανοποιημένους πελάτες, ικανοποιημένους υπαλλήλους, υψηλή ανάπτυξη, υψηλή κερδοφορία και υψηλά κέρδη ανά μετοχή, για ένα ανεκτό επίπεδο κινδύνου. Αυτό δεν αλλάζει. Για τυχόν απορίες, επικοινωνήστε με τα στελέχη της Grant Thornton.\nΠαναγιώτης Γκιουμές Ο Παναγιώτης είναι Partner της Grant Thornton στην Ελλάδα και συμμετέχει στην ομάδα των Financial Services.


koukidaki: Οι Μαγεμένες\nΣτη σημερινή μηνιαία συνάντηση της λέσχης ανάγνωσης της βιβλιοθήκης Ορέστου έχουμε την χαρά να φιλοξενούμε την αγαπημένη μας συγγραφέα κα Μαίρη Κόντζογλου και το βιβλίο της «Οι Μαγεμένες». Είναι η δεύτερη φορά που η συγγραφέας μας δίνει την χαρά της επίσκεψής της καθώς την είχαμε στην βιβλιοπαρέα μας και πέρσι με το βιβλίο της «Το μέλι, το θαλασσινό».\nΗ συγγραφέας της μπεστ σέλερ τριλογίας, «Τα Παλιά Ασήμια», μας χαρίζει ένα βιβλίο, ένα μυθιστόρημα που εκτυλίσσεται στα χρόνια της οθωμανικής κυριαρχίας στα μέσα του 19ου αιώνα. Το έναυσμα ήρθε από ένα άρθρο που της έδωσε ο γιος της και όταν η ίδια βρέθηκε στο δίλημμα με ποιο θέμα να ξεκινήσει τη συγγραφή με ένα αστυνομικό μυθιστόρημα ή με τις Μαγεμένες, η απάντηση όπως μας διηγείται η ίδια ήρθε συμπαντικά, καθώς άνοιξε τον υπολογιστή της να ενημερωθεί για τα νέα της ημέρας και είδε την έκθεση με τα αντίγραφα για τις Μαγεμένες που φιλοξενούσε η πόλη μας τον Σεπτέμβριο του 2015, την οποία κι εγώ είχα επισκεφθεί γιατί το στήσιμο και την ψηφιακή διαχείριση την είχε αναλάβει ο ξάδερφός μου Θεοχάρης Σιδηρόπουλος. Το βιβλίο, Οι Μαγεμένες, επιλέχθηκε, γιατί αναφέρεται στην πόλη της Θεσσαλονίκης, που είναι ο κεντρικός άξονας των φετινών συναντήσεων στην βιβλιοπαρέα μας και εστιάζει στην ποικιλομορφία των κατοίκων της που είναι ένα μωσαϊκό Εβραίων, χριστιανών, μουσουλμάνων, Τούρκων κι Αρμένηδων.\nΤο γεγονός της καταστροφής και απαγωγής του ρωμαϊκού μνημείου από τη Θεσσαλονίκη το 1864 είναι το κέντρο της αφήγησης, το οποίο εμπλουτίζεται με στοιχεία μυθοπλασίας, πολλά πρόσωπα, μοιραίες και σαγηνευτικές γυναίκες, γενναίους άντρες που θυσιάζονται για την αδελφότητα της Μακεδονίας. Το μνημείο ανήκει στο τέλος του 2ου και αρχές του 3ου αιώνα μ.Χ. Οι μαρτυρίες προέρχονται από τον επιγραφολόγο Εμμανουέλ Μίλλερ και τις επιστολές από δικό του βιβλίο από όπου αντλήθηκαν οι πληροφορίες.\nΗ αφήγηση ξεκινάει με τον λαϊκό μύθο για τη Στοά των Ειδώλων σύμφωνα με τον οποίο η βασίλισσα και η συνοδεία της υπέστησαν μάγια και μαρμάρωσαν, τα οποία προορίζονταν για τον Μέγα Αλέξανδρο που είχε συνευρεθεί με την βασίλισσα. Ο βασιλιάς της Θράκης θέλησε να τον τιμωρήσει, αντ’ αυτού τιμώρησε τη σύζυγό του.\nΣτην επιστολή του Μίλλερ στη Θάσο το 1863 στη σύζυγό του διαβάζουμε ότι η Ελλάδα είναι γεμάτη από αναξιοποίητους θησαυρούς που ξεπουλιούνται για ένα κομμάτι ψωμί σα να είναι καθημερινά εμπορεύματα. Εκφράζει τον διακαή του πόθο να αποκτήσει τις Μαγεμένες που βρίσκονται σε μια εβραϊκή συνοικία με κάθε μέσο ακόμη και με «μπαξίσια» ή «ανατολίτικες γαλιφιές», όπως μας λέει η συγγραφέας, για να μεταφερθούν και να κοσμήσουν το μουσείο του Λούβρου.\nΗ Αννίκα, ένα πανέξυπνο κοριτσάκι επισκέπτεται το μνημείο, το οποίο χρησιμοποιεί η ξαδέρφη της για να την φοβίζει, όσο όμως η ίδια προοδεύει στα γράμματα, τόσο περισσότερο εξορθολογίζονται οι σκέψεις της και τόσο λιγότερο το φοβάται. Αργότερα, το μνημείο γίνεται το σημείο αναφοράς των δύο ερωτευμένων παιδιών, ο συνδετικός κρίκος της Αννίκας και του Νικόλα. Επίσης, το μνημείο αποτελεί τόπο συνάντησης με τον αγαπημένο της, που ήταν ο αγαπημένος υπάλληλος του πατέρα της, του Νταβίντ Εφέντη. Ο Νικόλας, βλάχικης καταγωγής, συμμετέχει στον απελευθερωτικό αγώνα κατά των Τούρκων. Η Αννίκα έχει έντονη δίψα για μάθηση, στοιχείο απαγορευτικό για την εποχή την οποία μιλάμε, που είναι καθαρά ανδροκρατούμενη και οι γυναίκες δεν έχουν λόγο. Η μικρή που έχει μια δυνατή σχέση με τον πατέρα της, που για χάρη της ξεπερνά τις κοινωνικές συμβάσεις, ήξερε ότι η γνώση είναι ελευθερία. Ο Νταβίντ Εφέντη, της έμαθε να γράφει, να μετράει, να της εξιστορεί την δυναμική της πόλης τους, που ήταν επί τρεις αυτοκρατορίες (ρωμαϊκή, βυζαντινή, οθωμανική), η συμπρωτεύουσα μετά την Ινσταμπούλ. Ένα βράδυ που όλοι στο σπίτι είχαν κοιμηθεί, το ανήσυχο πνεύμα της μικρής, έστρεψε το βλέμμα στο παράθυρο και ξεχώρισε μια δίνη στην ομίχλη που την προσκαλούσε να την διαβεί. Τότε τις παρουσιάστηκαν προσωποποιημένες οι μορφές της μυθολογίας που παρίσταναν τα αγάλματα του μνημείου, οι Μαινάδες που συνόδευαν τον Διόνυσο, ο Γανυμήδης, ο οινοχόος των Θεών, η Λήδα που έψαχνε τα παιδιά της, η Αριάδνη, η Θεά Νίκη, και ο Διόνυσος. Τα αγάλματα εξέφρασαν με ανθρώπινη φωνή την αγωνία τους για τον ξεριζωμό τους και το παράπονό τους ότι επιβίωσαν από σεισμούς, πλημμύρες και πυρκαγιές και τώρα κινδύνευαν οι ξένοι να τους ξεριζώσουν επικαλούμενοι την προστασία τους.\nΌταν η αδερφή της η Στερίνα παντρεύτηκε, η Αννίκα απολάμβανε τον χώρο στο σπίτι και συνήθισε στην απουσία της. Δυσκολευόταν όμως να συνηθίσει την απουσία του Νικόλα. Περνούσε τον χρόνο της διαβάζοντας τα βιβλία που έφερνε στο σπίτι ο πατέρας της, ενώ η μητέρα της θα προτιμούσε να ασχολείται με τις παραδοσιακές ασχολίες των κοριτσιών, όπως η ετοιμασία της προίκας (σελ.126).\nΈνα άλλο πρόσωπο του βιβλίου μας είναι ο Αλέξανδρος ή το χαϊδεμένο της Ευδοξίας, που είναι ένας ρομαντικός γλύπτης που απέχει από τα κοινά και η ζωή του νοηματοδοτείται όταν θα γνωρίσει τον Νικόλα και θα συμμετέχει στην αδελφότητα για την απελευθέρωση της Μακεδονίας. Η μούσα του είναι η Απολίν, είναι μια πανέμορφη γυναίκα που προσπαθεί να την απεικονίσει στο μάρμαρο. Ο Περικλής Δημητριάδης είναι ο πατέρας του Αλέξανδρου που έχει καλές διασυνδέσεις με τις οθωμανικές αρχές, ασχολείται με το εμπόριο, είναι κερδοσκόπος και θέλει να μυήσει τον γιό του στα μυστικά του εμπορίου. Όταν γνωρίζει την ερωμένη του γιου του την ερωτεύεται παράφορα και την παντρεύεται, καθώς ο Αλέξανδρος ήταν ιδιαίτερα ανασταλτικός να προχωρήσει τη ζωή του με την Απολίν. Μια και η ίδια λοιπόν ήθελε διακαώς να αποκατασταθεί, παντρεύτηκε τον Περικλή, κάνοντας τον Αλέξανδρο να νιώθει προδομένος και άδειος. Οι Τούρκοι έκλεβαν τις ζωές των κατοίκων της πόλης, κρατώντας τους σκλάβους και επιτρέποντας στους ξένους να αρπάζουν τα μνημεία, τους αποστερούσαν από το παρελθόν και την ιστορία τους (σελ.234).\nΟ Νταβίντ Εφέντη, μέλος της αδελφότητας για την αποτίναξη του τουρκικού ζυγού, ήθελε τη διάσωση του μνημείου από την αρπαγή, γνωστοποιώντας τον κίνδυνο σε άλλους και προσπαθώντας να διασυνδέσει το μνημείο, την ιστορία, τη πατρίδα, και τη λευτεριά. (σελ.238) Ο Νικόλας διαπίστωνε πως όλοι και οι φιλελεύθεροι δυτικοί προσπαθούσαν να εκμεταλλευτούν την Ελλάδα κλέβοντας τους θησαυρούς της. Ο Νταβίντ Εφέντη στέλνει τον Νικόλα σε μια επικίνδυνη αποστολή κατασκοπείας του γάλλου Μίλλερ και όταν αυτός συλλαμβάνεται και τον καταδιώκει ο τουρκικός στρατός χτυπημένο από μια σφαίρα, τον διασώζει ο Αλέξανδρος. Μέσα από τη στάση ηρωισμού και αλτρουισμού του Νικόλα, ο Αλέξανδρος αισθάνεται ντροπή για την αδιαφορία που έδειχνε στα κοινά και που όλα του τα ενδιαφέροντα ήταν η γλυπτική. Μια λέξη, η «μπέσα», του δίνει φτερά και τον γεμίζει ελπίδες για ένα ουσιαστικό νόημα στη ζωή του. Ο τραυματίας Νικόλας γίνεται για τον Αλέξανδρο ένα σύμβολο, ένας άνθρωπος με υψηλά ιδανικά, με όνειρα, από αυτούς που εξυψώνουν το ανθρώπινο είδος (σελ.281).\nΘέλοντας να βοηθήσει τον Νικόλα, στρέφεται στην Απολίν για να του βρει έναν γιατρό έμπιστο να φροντίσει τον Νικόλα που φιλοξενεί στο σπίτι του. Ο γιατρός Τομά Νταγύ σύντομα ενσωματώνεται στην φιλία των δύο. Ο αδίστακτος έμπορος Περικλής Δημητριάδης, ο πατέρας του Αλέξανδρου, βοηθάει τον ξένο Μίλλερ για την αρπαγή του μνημείου. Αντίθετα, ο Αλέξανδρος αισθάνεται ότι η ζωή είναι υπέροχη και αξίζει γιατί υπάρχουν και άλλοι άνθρωποι. Αναλαμβάνει να κάνει τον αγγελιοφόρο στη μητέρα και την αδελφή του Νικόλα για να μηνύσει τα μαντάτα ότι ο Νικόλας είναι ζωντανός και σύντομα θα μπορέσει να τους επισκεφτεί. Στο ταπεινό και φτωχικό τους σπίτι, ένιωσε μια χλιαρή στέρνα αγάπης, καθώς οι γυναίκες τον πίστεψαν και τον περιποιήθηκαν.\nΤο μνημείο μετατρέπεται σε πεδίο μάχης με πολλούς σκοτωμούς ανάμεσα σε αυτούς που θέλουν να το φυγαδεύσουν και σε αυτούς που θέλουν να το κρατήσουν στην πόλη. Ο Αλέξανδρος συλλαμβάνεται από έναν Γάλλο, πλησιάζουν η Απολίν και ο πατέρας του και ένας Ζαπτιές ετοιμάζεται να τον πυροβολήσει. Νιώθει τυχερός που πρόλαβε να ζήσει έστω και μια μικρή επανάσταση, έναν αγώνα για την πατρίδα. Η Απολίν μπαίνει ανάμεσα στο όπλο και στον Αλέξανδρο, με μια ύστατη πράξη αυτοθυσίας για να χαρίσει τη ζωή στον αγαπημένο της. Ο Αλέξανδρος την παίρνει αγκαλιά και την κουβαλά νεκρή. Ο Νικόλας συλλαμβάνεται γιατί απείλησε τον Μίλλερ και ο Νταβίντ Εφέντη αρπάζει την Αννίκα που παρακολουθεί τη σύλληψη και με κόπο τη βάζει στο σπίτι για να μη κινδυνεύσει. Ο Αλέξανδρος επέστρεψε στο σπίτι του αγκάλιασε το γλυπτό και ένιωσε πως μέσα από αυτό θα ζούσε για πάντα η Απολίν, εξυμνώντας έτσι την θεραπευτική δύναμη της τέχνης (σελ.495).\nΟ Περικλής νιώθει οργή για όλους τους Τούρκους για το θάνατο της γυναίκας του, τους Έλληνες που θέλουν να απελευθερωθούν χαλώντας τις δουλειές των εμπόρων, τους ξένους που είναι αναξιόπιστοι και θέλουν να εκμεταλλευτούν όλους και τον γιό του που έβλεπε ανταγωνιστικά. Ο Αλέξανδρος πούλησε το σπίτι της μάνας του σε κάποιους Γάλλους και με τα χρήματα πήγαν με τον δάσκαλο να εξαγοράσουν την ποινή της αποφυλάκισης του Νικόλα (503σελ.). Ο Αλέξανδρος άρπαξε το κλειδί και ελευθέρωσε τον Νικόλα δίνοντάς του τα ρούχα που του έφεραν. Ο δάσκαλος τον φυγαδεύει και τότε εμφανίζεται απρόσμενα μπροστά του σαν οπτασία η Αννίκα. Ο ίδιος ο Νταβίντ Εφέντη επέλεξε να τη φέρει γιατί ήξερε ότι είναι ένα ξεχωριστό παιδί που δεν πρέπει να χαθεί στον κλοιό της κοινωνίας και της οικογένειας. Ο Miller παρά τα προβλήματα της μεταφοράς του μνημείου, γιατί έπρεπε να σπάσει ο θριγκός υπό την προστασία του Πασά της Θεσσαλονίκης αφού τον δωροδόκησε, και του αυτοκράτορα Ναπολέοντα Γ' της Γαλλίας, αφαίρεσε το μνημείο τον Δεκέμβριο του 1864.\nΟι δυο νέοι μπαίνουν σε μια βάρκα αποχαιρετώντας την όμορφη πόλη. Το βιβλίο κλείνει με τις μαγεμένες να έχουν φτάσει στο νέο τόπο κατοικίας τους να έχουν φωνή και να μας εκμυστηρεύονται ότι κρυώνουν και φοβούνται στον ξένο τόπο σαν μια αλληγορία για να τονίσει πόσο ανοίκεια είναι η ξένη χώρα μακριά από τη γη που ανήκουν, την ελληνική γη.\nΣτο βιβλίο προβάλλονται αξίες όπως ο αγώνας για την κοινωνική ελευθερία, την απελευθέρωση από τον τουρκικό ζυγό, την απλότητα και τη ζεστασιά των φτωχών ανθρώπων, την αυτοθυσία, την τέχνη. Τίθεται το δίπολο ατομικό και συλλογικό συμφέρον κυρίως μέσα από την ζωή του Αλέξανδρου που μεταβαίνει από την ατομικότητα στη συλλογικότητα, τον έρωτα δίχως όρια.\nΚλείνοντας, οι μαγεμένες για τη δική μου αναγνωστική ματιά είναι ένα αξιόλογο βιβλίο που επάξια συμπεριλαμβάνεται στα βιβλία που αξίζει να διαβάσει κανείς και που η λέσχη μας επέλεξε.


Παύλος Φύσσας: «Έμαθα να περπατώ ελεύθερος στη γειτονιά μου» - Commonality\nΉταν δύσκολο το ξύπνημα εκείνο το πρωινό της 18ηςΣεπτεμβρίου. Θες ο Σεπτέμβρης που είναι ένας μήνας που από παιδί μου στερούσε την ελευθερία μου, θες οι πρόσφατες αλλαγές στο πρόγραμμα, δεν είχα κέφι. Ωστόσο ξεκίνησα για το ραδιόφωνο, αμίλητη και σκυθρωπή, ξημερώματα όπως κάθε μέρα.\nΌταν έφτασα βρήκα στο στούντιο την Αλεξάνδρα αναστατωμένη να κάνει εκπομπή. Ξαφνιάστηκα. Ρωτάω τι συνέβη, «μαχαίρωσαν ένα παλικάρι στο Κερατσίνι, λένε η Χρυσή Αυγή». Πάγωσα. Έμεινα να την κοιτάω αποσβολωμένη, να κοιτάω χωρίς να μπορώ να καταλάβω ακριβώς τα υπόλοιπα που μου έλεγε. Πριν ελάχιστες μέρες είχαν επιτεθεί σε αφισοκολλητές του ΠΑΜΕ και πόσες επιθέσεις ακόμα πριν απ’ αυτό σε μετανάστες… ήταν σαν το χρονικό ενός προαναγγελθέντος θανάτου, μιας δολοφονίας εν προκειμένω, ζήτημα χρόνου…\nΑνέβηκα στην αίθουσα σύνταξης και επιφορτισμένη πρόσφατα με το αστυνομικό ρεπορτάζ, έψαχνα να βρω πληροφορίες για το συμβάν. Σιγά- σιγά το παζλ μιας στυγερής, εν ψυχρώ δολοφονίας συμπληρώνονταν μπροστά μου με εντολέα και δολοφόνο την ναζιστική οργάνωση Χρυσή Αυγή, θύμα έναν 34χρονο έλληνα μουσικό, τον Παύλο Φύσσα.\nΑπό την ίδια κιόλας μέρα ξεκίνησαν οι αντιδράσεις. Ανακοινώσεις, καλέσματα σε πορείες, οι δηλώσεις, η τηλεόραση, το ραδιόφωνο, οι εφημερίδες, τα μεγάλα λόγια, η δημοκρατία, η αποποίηση ευθύνης των Χρυσαυγιτών, οι φίλοι του Παύλου, η μητέρα του, οι δημοσιογράφοι.\nΣκεφτόμουν εκείνο το αναπάντεχο πως σε βρίσκει ξαφνικά, όμως αυτή εδώ η δολοφονία είχε ένα άλλο πρόσημο χαραγμένο δεν ήταν απλά ένας φόνος, ήταν ένα οργανωμένο και προμελετημένο έγκλημα από μια ναζιστική οργάνωση που επιπλέον εκπροσωπούνταν στο Κοινοβούλιο, σαν να μην έφτανε το δηλητήριο που έχυνε έξω απ’ αυτό στην κοινωνία.\nΟι μέρες προχωρούσαν και νέα στοιχεία έρχονταν στο φως για την υπόθεση της δολοφονίας του Παύλου Φύσσα, μουσικού με έντονη αντιφασιστική δράση, με τον χρυσαυγίτη δολοφόνο να έχει ήδη ομολογήσει. Τηλεφωνικές συνομιλίες, μαρτυρίες, επιθέσεις της ΧΑ σε μετανάστες, αστυνομικοί που έβαζαν πλάτη στην οργάνωση…\nΣτο φως της δημοσιότητας, εξ αιτίας του Παύλου, ήρθε και ένα πλήθος υποθέσεων που μούχλιαζε σε υπουργικά συρτάρια με άλλες επιθέσεις και στοιχεία για την εγκληματική δράση της ναζιστικής οργάνωσης.\nΈβλεπα τον Παύλο σε βίντεο και φωτογραφίες γεμάτο ζωή και διάθεση κι αναρωτιόμουν… πόσο αίμα πρέπει να χυθεί στον βωμό της δικαιοσύνης για να δράσει; Γιατί έπρεπε να δολοφονηθεί ένας άνθρωπος όταν η δράση της ΧΑ ήταν ήδη γνωστή και απροκάλυπτη με πλήθος επιθέσεων σε «επιλεγμένους» στόχους για να λειτουργήσει η Πολιτεία και να ξυπνήσει η Κοινωνία; Γιατί; Γιατί να μιλούν οι λίγοι και οι πολλοί να σιωπούν απέναντι στο μαύρο που ρίχνει η Χρυσή Αυγή δυναμώνοντάς το;\nΚαι μετά οι συλλήψεις… από την ΓΑΔΑ στην Ευελπίδων απόγευμα Σαββάτου. Αμάθητη σε τέτοιο περιβάλλον προσπαθούσα να εντοπίσω σε ποιους ανάμεσα βρίσκομαι. Κι έπειτα εκείνη η μεταμόρφωση στο πρόσωπο των οπαδών της ΧΑ μόλις έβλεπαν τους βουλευτές του κόμματος να προσέρχονται συνοδεία της αντιτρομοκρατικής. Η αλλοίωση των χαρακτηριστικών του προσώπου και της φωνής μικρών στην ηλικία κοριτσιών που φώναζαν συνθήματα και γιαγιάδων που συζητούσαν ρίχνοντας κατάρες στους υπαίτιους που ευθύνονταν για τις συλλήψεις «των παλικαριών». Ακολούθησαν κατηγορίες προφυλακίσεις, αποφυλακίσεις… ο χρόνος να τρέχει, μαζί του και τα γεγονότα.\n«Ζούμε τα αμοντάριστα πλάνα της Ιστορίας» σκεφτόμουν, προκειμένου ν’ αντιληφθώ όσα ζούσα μέσα από το ρεπορτάζ και να τα καταγράψω όσο πιο πιστά μπορώ.\nΠέρασε ο καιρός και η δίκη της Χρυσής Αυγής ξεκίνησε 20 Απριλίου του 2015. Μέχρι να μπούμε στην εκδίκαση των υποθέσεων ήταν πάλι Σεπτέμβρης. Η υπόθεση της δολοφονίας του Π. Φύσσα ξεκίνησε στις 9 Σεπτεμβρίου πριν από ένα χρόνο.\nΔεν θα ξεχάσω ποτέ την κατάθεση της Μάγδας Φύσσα. Δεν ακουγόταν κουβέντα στο ακροατήριο. Καταγράφαμε όσα κατέθετε η μητέρα του Παύλου προσπαθώντας να συγκρατήσουμε τα δάκρυα, αλλά ήταν αδύνατον. Μια μίξη πόνου κι ένα πνίξιμο, όχι μόνο για τον άδικο χαμό του Παύλου, μα για όλο τον πόνο και την φρίκη που έχουν υποστεί τα θύματα της ΧΑ. Το επιβεβαίωσα όταν είδα, ένα χρόνο μετά από εκείνη την κατάθεση την Μάγδα Φύσσα να στέκεται δίπλα στον Αμπουζίντ Εμπάρακ, Αιγύπτιο αλιεργάτη που ξυλοκόπησαν οι νταήδες ναζί της ΧΑ στο Πέραμα, χωρίς κανένα λόγο, παρά μονάχα γιατί ήταν μετανάστης, βιοπαλαιστής ψαράς. Άλλωστε ο Παύλος γι αυτά μιλούσε στα τραγούδια του… για την ελευθερία όλων των ανθρώπων και το δικαίωμα τους σ’ αυτήν, ενάντια στον φασισμό και τη μισαλλοδοξία, γι’ αυτό έγινε στόχος.\nΠάω ένα χρόνο πίσω, σαν σήμερα 17 Σεπτεμβρίου 2015…τα μεσάνυχτα ο Παύλος Φύσσας θα έκλεινε 2 χρόνια νεκρός γιατί ο Χρυσαυγίτης Ρουπακιάς έστριψε το μαχαίρι στην καρδιά του μ’ ένα τάγμα εφόδου να έχει προηγηθεί και να βρίσκεται παρόν στο γεγονός. Ο Μιχαλολιάκος ανέλαβε την «πολιτική» ευθύνη, αλλά αποποιήθηκε την ποινική.\nΜόνο που η ΧΑ είναι μια εγκληματική οργάνωση δομημένη στο ναζιστικό πρότυπο. Διέπεται απ’ την «την αρχή του αρχηγού», όπου ο αρχηγός είναι ένας και αδιαμφισβήτητος -από υπάρξεως της ΧΑ ο αρχηγός είναι ο Μιχαλολιάκος- και η ιεραρχία συγκεκριμένη για το πως μεταφέρονται και εκτελούνται οι εντολές.\nΗ Χρ. Ρουπακιά καταθέτοντας στο δικαστήριο προσπάθησε ν’ απαλλάξει τον αδερφό της από την ιδιότητα του ενεργού μέλους της ΧΑ…έκανε λόγο για «ένα μαχαιράκι που το κουνούσε πέρα δώθε χωρίς να βλέπει, ενώ τον τραβούσαν απ’ το αυτοκίνητο και που μ’ αυτό έκανε μερικές γρατζουνιές στην κοιλιά» του Παύλου. Επίσης δεν έχει καταλάβει μέχρι σήμερα, γιατί ο αδερφός της παραδέχτηκε την δολοφονία, αλλά ούτε μπόρεσε να εξηγήσει γιατί γκουγκλάρισε «Επίθεση, Αμφιάλη, 17 Σεπτεμβρίου» όταν ο αδερφός της είπε πως τσακώθηκε με κάποιους και τον έχουν στο ΑΤ Κερατσινίου. Ο διάλογος από την κατάθεσή της στο δικαστήριο:\nΠρόεδρος: Επίθεση στην Αμφιάλη, πώς σας ήρθε να γράψετε;;\nΜ: Εκείνη τη στιγμή δεν σκέφτηκα, ασυναίσθητα το έγραψα.\nΠρ: Μα ποιο στοιχείο σας έκανε να γράψετε «επίθεση στην Αμφιάλη»;\nΜ:Κανένα, ασυναίσθητα το έγραψα, αν είχα ακούσει για τρακάρισμα στο Κολωνάκι θα έγραφα αυτό. Είδα ότι το παιδί (σ.σ ο Π. Φύσσας) ήταν τραυματισμένο, είδα φωτογραφίες του παιδιού, του θανόντος. Το όνομα του αδελφού μου δεν ήταν στα αποτελέσματα, μετά ήταν, γύρω στις 6 που έκανα ανανέωση.\nΠρ: Και πού ξέρατε ότι έχει σχέση με τον αδερφό σας; Θα μπορούσε να είχε γίνει ο,τιδήποτε.\nΜ: Εγώ ξέρω ότι έχει τσακωθεί με κάποιους.\nΟ Ρουπακιάς για τον οποίο ο Μιχαλολιάκος ανέλαβε την ευθύνη δεν ήταν ένας οποιοσδήποτε. Χαρακτηριστική ήταν η ερώτηση της συνέδρους προς την μάρτυρα.\nΣύνεδρος: Είστε σίγουρη πως ο αδερφός σας ήταν απλός ψηφοφόρος της ΧΑ;\nΣύνεδρος: Όχι μέλος;\nΜάρτυς: Πιστεύω αν ήταν μέλος θα μου το είχε πει…\nΣύνεδρος: Τότε γιατί ανέλαβε την πολιτική ευθύνη ο Μιχαλολιάκος; Το κάνει για κάθε ψηφοφόρο αυτό;\nΜ: Δεν ξέρω…\nΗ κουμπάρα ωστόσο της αδερφής του Ρουπακιά, όπως προκύπτει από παλαιότερη κατάθεση της μάρτυρος, που μέρος της αναγνώστηκε στο δικαστήριο, είχε πει βλέποντας από την τηλεόραση τα γεγονότα μετά τη δολοφονία Φύσσα και τον Κασιδιάρη να μιλά γι’ αυτήν: «Μου ‘ρθε να πάω και να του πω, ρε κερατά, ποιος τους εκπαίδευσε αυτούς να γίνουν δολοφόνοι; Εγώ, εσύ, ο Α, ο Β… εσύ το έκανες και τους αδειάζεις;»\nΗ εξέταση της υπόθεσης της δολοφονίας του Π. Φύσσα ολοκληρώθηκε ένα χρόνο μετά στις 8 Σεπτεμβρίου 2016 ενώ κανένα στέλεχος της ΧΑ δεν βρίσκεται προφυλακισμένο, ούτε ο ίδιος ο δολοφόνος που βρίσκεται σε κατ’ οίκον περιορισμό από τον περασμένο Μάρτιο έχοντας συμπληρώσει το ανώτατο όριο προφυλάκισης.\nΣτο δικαστήριο όσο προχωρούσε η διαδικασία φαίνονταν όλο και πιο καθαρά οι ευθύνες της αστυνομίας εκείνο το βράδυ της δολοφονίας του Παύλου. Οι αστυνομικοί της ΔΙΑΣ δεν μπόρεσαν να αποτρέψουν την επίθεση, ούτε να προστατέψουν το θύμα «κάναμε ό,τι μπορούσαμε, δεν ήμασταν εκπαιδευμένοι γι’ αυτό» η μόνιμη επωδός στις καταθέσεις τους.\nΑπόψε, λίγο μετά τα μεσάνυχτα συμπληρώνονται 3 χρόνια από την δολοφονία του Π. Φύσσα. Καλέσματα, ανακοινώσεις, πορείες, σιωπηλή διαμαρτυρία. Στο δικαστήριο η ιστορική δίκη της ναζιστικής εγκληματικής οργάνωσης συνεχίζεται με την υπόθεση των Αιγύπτιων αλιεργατών κι αν κάτι θα θυμάμαι απ’ την χρονιά που πέρασε είναι πως το «Ποτέ ξανά!» είναι μια καθημερινή πράξη ουσίας και όχι λόγος κενός. Από τον δρόμο, μέχρι την αίθουσα των δικαστηρίων.\nΑντί άλλου επιλόγου αντιγράφω το δελτίο τύπου της οικογένειας και των φίλων του Παύλου «Killah P» Φύσσα. Κρατάω μονάχα από την κατάθεση της μητέρας του μια φράση του Παύλου: «Έμαθα να περπατώ ελεύθερος στη γειτονιά μου»…..ας μην ξεχαστεί.


The Amazing Spiderman 2 | Greekgamer\nΉταν μία φορά κι έναν καιρό, πιο συγκεκριμένα09/05/2014όταν η Χρήστος Ελιόγλου μετά από ανελέητο μαστίγωμα ανέβασε επιτέλους το κείμενο που διαβάζετε. Έχοντας υποστεί λοβοτομή με κατάνα που κράδαινε παππούς με πάρκινσον, εύστοχα το έβαλε στις κατηγορίες: Reviews\nΤι παίζει επιτέλους με τους licensed τίτλους βασισμένους σε ταινίες? Γιατί πρέπει εννιάμισι στους δέκα να μοιάζουν με αγγαρεία τόσο ταλαίπωρη και βαρετή που θα μπορούσες να διασκεδάσεις περισσότερο παρακολουθώντας μπογιά να στεγνώνει? Ασφαλώς αντιλαμβάνομαι πως από την στιγμή που θα πουλήσεις ούτως ή άλλως λόγω ταινίας γιατί να κάνεις τον κόπο, υπάρχει όμως και η άλλη όψη. Έχεις μια έτοιμη στημένη βάση αγοραστών που θα το πάρει το καταραμένο το παιχνίδι ακόμα κι αν είναι λίγο χειρότερο από το Shaq Fu (με την ευκαιρία διαβάστε το κείμενο- κράξιμο σε έναν από τους καλύτερους ψηλούς που έπαιξαν basket ποτέ και το όραμα του για το sequel στο παραπάνω διαμάντι…) γιατί δεν το εκμεταλλεύεσαι αυτό φτιάχνοντας ένα αριστούργημα που θα σαρώσει τα πάντα στο διάβα του?\nΠολλές ερωτήσεις μαζεύτηκαν για πρώτη παράγραφο και επειδή απαντήσεις δεν πρόκειται να πάρουμε, θα σας μιλήσω για την ιστορία του Peter του Parker. Ένας νεαρός με υπερφυσικές δυνάμεις προερχόμενες από μια ραδιενεργή αράχνη. Γρήγορος σαν σπρίντερ και παρκουρίστας από τους λίγους μπορούσε να σουλατσάρει για ώρες πετώντας τον ιστό του από το ένα καφεγκρίζο κτίριο στο επόμενο καφεγκρίζο, καρμπόν με το προηγούμενο, κτίριο. Ομολογώ πως την Νέα Υόρκη δεν την έχω δει ποτέ από κοντά, αμφιβάλλω ωστόσο πάρα πολύ πως είναι όπως μας την σερβίρει η Activision. Θα μπορούσατε απλά να κάτσετε στο ίδιο σημείο και αυτομάτως έχετε δει το 90% της πόλης.\nΒέβαια έτσι δεν θα είχατε την χαρά να παρατηρήσετε εν κίνηση τα υπέροχα γραφικά, επιπέδου xbox 360 (πρώτης γενιάς), που κινούνται με την ίδια σπιρτάδα και ομαλότητα του Crysis σε onboard κάρτα ακόμα κι αν τα ταίσετε με δύο 290x σε crossfire. Ή μία 290x. Ή μια Titan. Ειλικρινά πέρασα πολλή ώρα προσπαθώντας να καταλάβω τι είναι αυτό που κάνει το παιχνίδι να τρέχει σαν υπέρβαρος βραδύπους με ολική ρίξη χιαστών και κάκωση μηνίσκου. Ένα είναι σίγουρο, τα γραφικά δεν δικαιολογούν κάτι τέτοιο. Ούτε καν.\nΞεκινάμε με το καλημέρα λοιπόν με ένα παιχνίδι open world που ο εν λόγω world δεν σου δίνει κανένα λόγω να τον εξερευνήσεις. Μουντός άχρωμος βαρετός επαναλαμβανόμενος. Ο τρόπος που πετιέται ο spidy απο εδώ κι από εκεί είναι ίσως το μόνο στοιχείο που δίνει αξία στην όποια περιπλάνηση μέσα σε μία Νέα Υόρκη λιγότερο πρωτότυπη από τις μεσημεριανές επαναλήψεις του Κωνσταντίνου και Ελένης. Κατάφεραν να πετύχουν σε μεγάλο βαθμό την αίσθηση που δίνει ο υπέρ-ήρωας όταν εκτοξεύει τον ιστό του. Το κατάφεραν αυτό μέσα σε μια πόλη που απλά δεν θέλεις να το κάνεις. Δεν έχεις λόγο να το κάνεις, σε περιορίζει διαρκώς σου δίνει μηδενικό κίνητρο και πράγματα να ασχοληθείς. Κρίμα καθώς το να μεταφέρεις την αίσθηση αυτή στον παίκτη δεν είναι καθόλου εύκολο πράγμα.\nΤουλάχιστον το σύστημα μάχης είναι καλούτσικο. Φυσικά και είναι. Αφού το πήραν από τα τελευταία Batman. Δυστυχώς δεν ταιριάζει και τόσο με τον Spiderman, καθώς χάνει αυτόματα το βάρος και την δυναμική των χτυπημάτων του. Κόψε εδώ ράψε εκεί φτάσαμε τελικά στο σημείο που ο εκάστοτε developer δεν πατάει μόνο σε έτοιμες μηχανές γραφικών αλλά και σε έτοιμα δοκιμασμένα συστήματα μάχης. Σίγουρα αυτό θα οδηγήσει σε υπέροχες παραγωγές, εξάλλου τι θα μπορούσε να πάει στραβά. Από την βαρεμάρα δεν πέθανε ποτέ κανείς.\nΟι αποστολές είναι το ίδιο πρωτότυπες με την αρχιτεκτονική των κτηρίων. Το αστείο μάλιστα είναι πως πολλές από αυτές πραγματοποιούνται τηλεμεταφέροντας τον ήρωα μας στα σημεία που ξεκινούν. Λες και δεν είχαμε ήδη ελάχιστους λόγους για να χρησιμοποιήσουμε το καλύτερο κομμάτι του παιχνιδιού. Γιατί να φτιάξεις έναν ανοιχτό κόσμο με τίποτα να κάνεις και όταν έχεις τελικά κάτι να κάνεις, τηλεμεταφέρεις τον παίκτη εκεί? Ορίστε! Κι άλλες ερωτήσεις. Τουλάχιστον υπάρχουν πάρα πολλοί διαφορετικοί τύποι εχθρών.\nΠερνάμε στα bugs. Εδώ ομολογώ πως συνάντησα λιγότερα από όσα περίμενα. Κανένας αόρατος εχθρός εδώ, κανένας κολλημένος στα πολύγωνα του περιβάλλοντος του εκεί, λίγα πράγματα. Λέω πως περίμενα περισσότερα καθώς κατά την αναζήτηση μου για λύσεις στο πρόβλημα της απόδοσης έπεσα επάνω σε πάρα πολλά παράπονα παικτών για άπειρα bugs. Και για κακή απόδοση βέβαια, αλλά αυτό το ήξερα.\nΟρίστε λοιπόν. Αυτά είναι τα αποτελέσματα ενός ακόμα προχειροφτιαγμένου move tie-in τίτλου. Θα μπορούσα να γράψω κι άλλα, όπως για παράδειγμα να αναφερθώ στα αξιοθρήνητα stealth κομμάτια του ή στα βαρετά μέχρι αηδίας bosses. Δεν αξίζει όμως να ασχοληθώ περισσότερο με το παιχνίδι. Δεν αξίζει να ασχοληθείτε ούτε κι εσείς.\nActivisionBeenoxGamelofthigh voltageps3reviewThe Amazing Spiderman 2Ριβιου


Η Formula1 δεν αποκλείεται να έχει κινητήρες 1000 ίππων από το 2017!\nΑπό τον περασμένο Ιανουάριο έχει γίνει γνωστό ότι η ομάδα υπεύθυνων κινητήρων είχε ξεκινήσει συζητήσεις με την Παγκόσμια Ομοσπονδία Αυτοκινήτου, ώστε η Formula1 να έχει κινητήρες με ιπποδύναμη 1000 ίππων. Το ενδεχόμενο αυτό φαίνεται πως είναι ολοένα και πιο κοντά, αφού συζητήθηκε και στο περιθώριο του Γκραν Πρι του Μπαχρέιν. Βέβαια, αυτό θα γίνει με την αναβάθμιση των υπάρχοντων V6 τούρμπο.\n«Πρέπει να κάνουμε το μονοθέσιο πιο δύσκολο στην οδήγηση. Αυτό που πρέπει να γίνει είναι όποιος παρέχει με κινητήρες τις ομάδες να παρέχει τον ίδιο που χρησιμοποιούν. Αν θα γίνει η αναβάθμιση από τους τωρινούς\nκινητήρες σε 1000 ίππους, τότε καλώς», δήλωσε ο ισχυρός άνδρας της κορωνίδας του μηχανοκίνητου αθλητισμού, Μπέρνι Έκλεστοουν.\n«Το 2017 αυτοί οι κινητήρες θα έχουν ισχύ 900 ίππους και μετά είναι ερώτημα τι θέλετε να πείτε και να πουλήσετε. Είναι μεγάλη η διαφορά από τους 950 μέχρι τους 1000 ίππους; Νομίζω ότι είναι εύκολο να αυξήσουμε την ιπποδύναμη και τη ροή καυσίμου. Αν θέλεις να αυξήσεις τη ροή καυσίμου ανά 10 ή 20 κιλά ανά ώρα, πρέπει να έχεις περισσότερους από 1000 ίππους.\nΑλλά πρέπει να επανασχεδιάσεις σημαντικά στοιχεία του κινητήρα για να τα κάνεις πιο αξιόπιστα. Όλοι οι κατασκευαστές πιστεύουν ότι πρέπει να μείνουν τα υβριδικά στοιχεία των τωρινών κινητήρων. Προς τα εκεί κατευθυνόμαστε και αυτή είναι η παρούσα κατάσταση μεταξύ Ferrari, Renault, Honda και Mercedes.\nΗ συζήτηση για τους κινητήρες 1000 ίππων έγινε στο Μπαχρέιν και αν έτσι γίνει πιο θεαματικό το σπορ, τότε θα πρέπει να δουλέψουμε πάνω σε αυτό. Χθες υπήρξε μία πολύτιμη συνάντηση. Ο Τσάρλι (Γουίτινγκ) και ο Μπέρνι (Έκλεστοουν) ήταν εκεί και το κόνσεπτ είναι να κάνουν πιο θεαματική τη νέα Formula1 το 2017», ανέφερε, από τη μεριά του, ο ιδιοκτήτης της Mercedes, Τότο Βολφ.\nΈτσι, όλα δείχνουν ότι γίνεται μια προσπάθεια να έχουμε πιο θεαματικούς αγώνες από το 2017 και μετά, καθώς δεν υπάρχει σκοπός να γίνει κάποια αλλαγή πριν από την εν λόγω χρονιά. Ο λόγος, βέβαια, που ήρθαν στο προσκήνιο οι... 1000άρηδες κινητήρες είναι το γεγονός ότι οι νυν V6 αποδείχτηκαν... βουβοί για επίπεδο F1.


Ἀναβάσεις: Στο Βατοπέδι. Σύγχρονες Ἁγιορείτικες μορφές. Δανιήλ Κατουνακιώτης\nΣτο Βατοπέδι. Σύγχρονες Ἁγιορείτικες μορφές. Δανιήλ Κατουνακιώτης\n- Δεν θεωρώ τον εαυτό μου άξιο για Ιερωσύνη, Σεβασμιώτατε, του είπε. Ούτε πάλι μπορώ να αποχωρησθώ το περιβόλι της Παναγίας. Έχω δώσει υποσχέσεις…


gianninasports: Η ισοπαλία 1-1 αδικεί τον ΠΑΣ Γιάννινα\nΟ Πανιώνιος συνεχίζει να είναι «κακός δαίμονας» του ΠΑΣ αφού και σήμερα δραπέτευσε με ισοπαλία 1-1 από το στάδιο «Ζωσιμάδες». Παρότι ο ΠΑΣ προηγήθηκε στο 23’ με απευθείας χτύπημα κόρνερ του Ίλιτς, ισοφαρίστηκε στο 84’ με κοντινό σουτ του Καραμάνου.\nΤο αποτέλεσμα αδικεί τον ΠΑΣ που βάσει της εικόνας του αγώνα ήταν καλύτερος από τον Πανιώνιο. Αν ήραν μια ομάδα που θα έπρεπε να πάρει τη νίκη αυτή ήταν ο ΠΑΣ, που έχει παράπονα και από τον διαιτητή Τζήλο από τη Λάρισα, που στο 6’ έπνιξε πέναλτι σε χέρι του Μπακασέτα μετά από κεφαλιά του Μιχαήλ. Κι όχι μόνο αυτό αλλά και σε άλλες φάσεις ο ΠΑΣ αδικήθηκε. Ο διαιτητής δεν είχε βέβαια πρόθεση να βοηθήσει ή να αδικήσει κάποια ομάδα. Απλά ήταν ανεπαρκής στην εκτέλεση των καθηκόντων του.\n23’: Γκολ για τον ΠΑΣ με απευθείας χτύπημα κόρνερ του Μπράνα Ίλιτς. Η μπάλα πέρασε με φάλτσο, έσκασε μπροστά στα καρέ πήγε να αποκρούσει ο Κόρμπος, έγινε το «τσάφ» και κατέληξε στα δίχτυα του Πανιώνιου.\n84’: Η ισοφάριση 1-1 για τον Πανιώνιο με τον Καραμάνο. Ο Ανσαριφάρντ εκτέλεσε φάουλ έγιναν κάποιες κόντρες στα καρέ του ΠΑΣ η μπάλα έφτασε στον Καραμάνο που ήταν σε ελεγχόμενη θέση οφσάιντ και από κοντά έστειλε τη μπάλα στα δίχτυα του Περιστερίδη.\n2’: Μακρινό σουτ του Καρανίκα στην αγκαλιά του Διούδη.\n6’: Ο ΠΑΣ ζήτησε πέναλτι όταν σε κόρνερ από αριστερά του Ίλιτς, ο Μιχαήλ έπιασε κεφαλιά η μπάλα φάνηκε να βρίσκει το χέρι του Μπακασέτα και απομακρύνθηκε. Προφανώς ο Τζήλος να εκτίμησε ότι το χέρι ήταν ακούσιο.\n21’: Κόρνερ του Ίλιτς κεφαλιά του Μιχαήλ απέκρουσαν οι αμυντικοί μπροστά από την εστία του Διούδη.\n37’: Κίτρινη κάρτα στον Σκόνδρα για σκληρό μαρκάρισμα.\n65’: Κίτρινη κάρτα στον Ρισβάνη για σκληρό φάουλ στο Λίλα.\n67’: Καλή ευκαιρία για τον ΠΑΣ όταν ο Καρανίκας έφυγε από δεξιά, έκανε τη σέντρα εν κινήσει ο Ναδάλες έκανε το σουτ από κοντά, αλλά η μπάλα πέρασε πάνω από την εστία του Πανιώνιου.\n74’: Κίτρινη κάρτα στο Μανιά για διαμαρτυρία σε καταλογισμό φάουλ. Ακολούθησαν αψιμαχίες των παικτών με συνέπεια στο 77’ να αποβληθεί με 2η κίτρινη κάρτα ο Μανιάς.\n78’: Σκληρό φάουλ του Ρισβάνη στον Ναδάλες και αποβολή του Ρισβάνη με 2η κίτρινη κάρτα.\n91’: Κίτρινη κάρτα στον Οικονόμου για φάουλ στο Λίλα.\n92’:Μεγάλη ευκαιρία για Πανιώνιο όταν σε αντεπίθεση ο Ανσαριφάρντ έδωσε τη μπάλα στον αμαρκάριστο Καραμάνο αλλά το κοντινό σουτ απέκρουσε σε κόρνερ ο Περιστερίδης.\nΔιαιτητής του αγώνα ο Αθανάσιος Τζήλος του συνδέσμου Λάρισας. Βοηθοί του οι Θεόδωρος Νταλούκας, Ευθύμιος Κουρέντας (Τρικάλων). Τέταρτος διαιτητής ο Νικόλαος Ρούσσος – Μπεκερτζής (Πρέβεζας) και παρατηρητής ο Γεώργιος Μπίκας (Χαλκιδικής).\nΠΑΣ (Γιάννης Πετράκης): Περιστερίδης, Μιχαήλ, Τζημόπουλος, Σκόνδρας, Λίλα, Τσουκαλάς, Ναδάλες (89’ Γιάκος), Καρανίκας, Ακόστα, Ίλιτς (89’ Ηλιάης), Μανιάς.\nΠΑΝΙΩΝΙΟΣ (Μαρίνος Οικονόμου): Διούδης, Τασουλής, Οικονόμου, Ρισβάνης, Βλάχος, Κόρμπος, Σιώπης (64’ Χαλκιαδάκης), Μπακασέτας, Καθάριος (59’ Τζανδάρης), Μασούρας (46’ Ανσαριφάρντ), Καραμάνος.


Ο μικρός δράκος Καρύδας Ο μαύρος ιππότης - Παιδική Λογοτεχνία\nΚωδικός προϊόντος: Β02413 Κατηγορία: Παιδικό Βιβλιοπωλείο Ετικέτα: Παιδικά Βιβλία\nΟ μικρός δράκος Καρύδας Ο μαύρος ιππότης. Ο μικρός δράκος Καρύδας είναι απελπισμένος: ο θείος του ο Ίνγκμαρ βρίσκεται σε μεγάλο κίνδυνο! Έπεσε στη δρακοπαγίδα του σκληρόκαρδου Μαύρου Ιππότη και κανείς δεν μπορεί να τον βοηθήσει. Αλλά ο Καρύδας δεν το βάζει εύκολα κάτω: μαζί με τη Ματίλντα και τον βάρδο Βάλτερ καταστρώνουν ένα πανέξυπνο σχέδιο σωτηρίας. Θα καταφέρει ο μικρός δράκος να σώσει τον θείο του;\nΟ μικρός δράκος Καρύδας είναι ένας χαριτωμένος, αξιαγάπητος, πορτοκαλί δράκος της φωτιάς με μπλε κασκέτο. Όταν γεννήθηκε, ήταν μικρούλης σαν καρύδα, εξού και τ’ όνομά του. Ζει -πού αλλού;- στο νησί των δράκων και είναι ο ήρωας πολλών αστείων περιπετειών στις οποίες επίσης πρωταγωνιστούν η σκαντζοχοιρίνα Ματίλντα και ο φαγανόδρακος Όσκαρ, ένας χορτοφάγος δράκος, που είναι αχώριστοι φίλοι και μαζί ζουν του κόσμου τις περιπέτειες.\nΤίτλος Πρωτοτύπου: Der kleine Drache Kokosnuss und der schwarze Ritter\nΔώστε πρώτος μία αξιολόγηση “Ο μικρός δράκος Καρύδας Ο μαύρος ιππότης” Ακύρωση απάντησης


Ταυτιστείτε ελεύθερα | Θεούλης δίνει μάχη με γυναίκα σε λεωφορείο, για να μείνει ανοικτό το παράθυρο! - Neopolis\nΤαυτιστείτε ελεύθερα | Θεούλης δίνει μάχη με γυναίκα σε λεωφορείο, για να μείνει ανοικτό το παράθυρο!\nNeopolis Team Ιούλιος 5, 2018\nΗ πραγματικότητα είναι μία. Καθημερινά μας δίνονται απλόχερα πολλοί λόγοι για να τσακωθούμε με κάποιον στα Μέσα Μαζικής Μεταφοράς, μη κοιτάτε που κρατάμε χαρακτήρα και επίπεδο όμως και δεν κάνουμε τίποτα.\nΕίναι λογικό βέβαια. Τόσοι άνθρωποι μαζεμένοι δεν μπορούν απόλυτα να συμβαδίσουν, ειδικά όταν αφορά θέματα όπως η θέρμανση και το κρύο. Σε αυτή τη περίπτωση μπορεί να γίνει κυριολεκτικά μάχη, άλλωστε δεν είναι λίγες οι φορές που έχουμε γίνει μάρτυρες τέτοιων σουρεάλ τσακωμών.\nΚάτι αντίστοιχο συνέβη σε λεωφορείο της Ρωσίας, όπου μια γυναίκα και ένας άντρας για τέσσερα λεπτά «πάλευαν» για το παράθυρο.\nΗ γυναίκα το έκλεινε, ο άντρας το άνοιγε, χωρίς όμως λεκτική βία ή προσβολές.\nάντρας γυναίκα επιβάτες λεωφορείο παράθυρο Ρωσία


Άγριες Μέλισσες. Βίντεο τραβηγμένο από drone αποκαλύπτει το χωριό στο οποίο γυρίζεται η σειρά / Celebrities / Woman TOC\nΆγριες Μέλισσες. Βίντεο τραβηγμένο από drone αποκαλύπτει το χωριό στο οποίο γυρίζεται η σειρά\nΤο εντυπωσιακό σκηνικό που έχει στηθεί δίπλα στο Studio KAΠΠΑ του ΑΝΤ1.\nΜάλλον είναι η ακριβότερη ελληνική παραγωγή της τελευταίας δεκαετίας. Οι Άγριες Μέλισσες του ΑΝΤ1 έχουν απογειωθεί στις τηλεθεάσεις αναγκάζοντας τα απέναντι κανάλια να κάνουν αναπροσαρμογές στα προγράμματα τους προκειμένου να μπορέσουν να τις αντιμετωπίσουν.\nΠολλά έχουν ειπωθεί μέχρι στιγμής για το σκηνικό στο οποίο γυρίζεται η ήδη πετυχημένη σειρά, ωστόσο τώρα έχουμε την ευκαιρία να δούμε ολόκληρο το «χωριό» στο οποίο διαδραματίζεται η ιστορία, να ξετυλίγεται μπροστά στα μάτια μας με την βοήθεια ενός drone.\nΛέγεται πως ξοδεύτηκαν περίπου 6 εκατομμύρια ευρώ για την υλοποίηση του σχεδίου, προκειμένου τα σκηνικά να παραπέμπουν πράγματι στον θεσσαλικό κάμπο της δεκαετίας του '50 και να μοιάζουν όσο πιο αληθοφανή γίνεται.\nΣτο πανοραμικό βίντεο της ομάδας Up Drones αποκαλύπτεται, σε όλη της τη μεγαλοπρέπεια, η λεπτομέρεια και η «μαγεία» της σκηνογραφίας του Αντώνη Χαλκιά. Η παραγωγή έστησε σπίτια και καταστήματα μπροστά στο χωμάτινο δρόμο ενός χωριού.\nΓια την ιστορία να πούμε ότι πρόκειται για τον ίδιο σκηνογράφο που είχε αναλάβει και τα σκηνικά της σειράς «Το Νησί» πριν από χρόνια στο MEGA.\nΔες το σκηνικό της σειράς «Άγριες Μέλισσες» από drone.\nAnt1, drone, Άγριες Μέλισσες, αποκαλύπτει, βίντεο, σειρά, σκηνικό, χωριό


Αναρτήθηκε από axinosp στις 3:55 μ.μ. Δεν υπάρχουν σχόλια:\nΑναρτήθηκε από axinosp στις 3:13 μ.μ. 1 σχόλιο:\nΑναρτήθηκε από axinosp στις 12:25 μ.μ. Δεν υπάρχουν σχόλια:\nΑναρτήθηκε από axinosp στις 1:18 π.μ. Δεν υπάρχουν σχόλια:\nΑναρτήθηκε από axinosp στις 11:37 μ.μ. Δεν υπάρχουν σχόλια:\nΑναρτήθηκε από axinosp στις 9:31 μ.μ. Δεν υπάρχουν σχόλια:\nΑναρτήθηκε από axinosp στις 2:52 π.μ. Δεν υπάρχουν σχόλια:\nΑναρτήθηκε από axinosp στις 2:16 π.μ. Δεν υπάρχουν σχόλια:\nΑναρτήθηκε από axinosp στις 1:44 π.μ. Δεν υπάρχουν σχόλια:\nΑναρτήθηκε από axinosp στις 12:36 π.μ. Δεν υπάρχουν σχόλια:\nΑναρτήθηκε από axinosp στις 12:03 π.μ. Δεν υπάρχουν σχόλια:\nΠάγκαλος: «Η κατάληψη υπουργείου είναι επανάσταση»


Και… ξαφνικά στόχοι για τον Παναθηναϊκό! - Fosonline\nΣάββατο, 25 Ιανουαρίου 2020 18:47\nΟ Παναθηναϊκός έχει μπροστά του προκλήσεις με την είσοδο στην πρώτη τετράδα, αλλά και την πρόκριση στα ημιτελικά του Κυπέλλου\nΗ φετινή σεζόν έχει εξελιχθεί για τον Παναθηναϊκό σαν «σκωτσέζικο ντους». Μια κρύο- μια ζέστη δηλαδή με τους φίλους της ομάδας να απογοητεύονται, να αισιοδοξούν, να πανηγυρίζουν, να… σιχτιρίζουν βλέποντας τα «σκαμπανεβάσματα» στην απόδοση της ομάδας τους.\nΜετά από ένα διάστημα κακής φόρμας, όπου οι εναλλακτικές λύσεις δεν μπορούσαν να βοηθήσουν και ο Δώνης αναγκαζόταν να χρησιμοποιεί όλους κι όλους 12-13 ποδοσφαιριστές, οι «πράσινοι» δείχνουν να ανακάμπτουν.\nΟι κακές επιλογές του καλοκαιριού είχαν κοστίσει στην αγωνιστική εικόνα της ομάδας, μια και οι Μολό, Φάουστο, Μπεκ, Κολοβός δεν είχαν βοηθήσει καθόλου, βρίσκονταν είτε εκτός ομάδας, είτε εκτός ενδεκάδας και ο Δώνης ήταν αναγκασμένος να περιορίσει τις επιλογές του επιβαρύνοντας τους ίδιους παίκτες κάθε εβδομάδα.\nΕιδικά οι Δώνης, Ζαχίντ, Μπουζούκης, Κουρμπέλης, Χατζηγιοβάννης έπρεπε να αγωνιστούν ανεξάρτητα από την αγωνιστική τους φόρμα ή τα προβλήματα τραυματισμών. Υπήρξαν πολλά παιχνίδια στα οποία έχουν αγωνιστεί χωρίς να είναι απόλυτα έτοιμοι.\nΠαρουσιάζουν λοιπόν καλύτερο αγωνιστικό πρόσωπο, είναι σε φόρμα και ειδικά μετά τη ρεβάνς του Κυπέλλου με τον ΠΑΣ Γιάννινα είναι σε καλή ψυχολογική κατάσταση. Μάλιστα οι μεταγραφικές κινήσεις που έγιναν με συγκεκριμένη στόχευση και ταχύτητα από τον Τσάβι Ρόκα δείχνουν πως ο Δώνης μπορεί να υπολογίζει σε περισσότερους παίκτες.\nΟι Ανουάρ και Νάγκι είναι σε θέση να παίξουν στην ενδεκάδα και το ίδιο μπορεί να γίνει και με τον Αγιούμπ σε δέκα ημέρες. Μάλιστα ο Παναθηναϊκός απέκτησε σέντερ φορ και για το Καλοκαίρι, τον Καρλίτος!\nΚαι ξαφνικά… προέκυψαν στόχοι! Οι «πράσινοι» ανέβηκαν στην τέταρτη θέση της βαθμολογίας και έχουν μπροστά τους τα ματς των προημιτελικών με τον ΠΑΟΚ. Για την ακρίβεια έχουν έναν «Γολγοθά» μπροστά τους.\nΣυγκεκριμένα ο Παναθηναϊκός καλείται εντός 10 ημερών να παίξει 4 ντέρμπι στη σειρά. Τα 3 θα είναι με τον ΠΑΟΚ και το ένα με την ΑΕΚ, η οποία θα είναι τυπικά γηπεδούχος στο ΟΑΚΑ.\nΤο «τριφύλλι» θα βρεθεί αντιμέτωπο στις 2 Φεβρουαρίου στο ΟΑΚΑ με τον ΠΑΟΚ για το πρωτάθλημα, ενώ στη συνέχεια θα ταξιδέψει στη Θεσσαλονίκη για το πρώτο ματς με τον «Δικέφαλο του Βορρά» για το Κύπελλο Ελλάδας (5 ή 6/2).\nΛίγες ημέρες αργότερα (9/2), θα φιλοξενηθούν τυπικά από την ΑΕΚ στο Ολυμπιακό Στάδιο και θα ολοκληρώσουν αυτή τη δύσκολη σειρά αγώνων με τον επαναληπτικό κόντρα στον ΠΑΟΚ για τα προημιτελικά του Κυπέλλου (12 ή 13/2).\nΑπό τη σειρά αυτή των αγώνων θα φανεί τελικά από… τι μέταλλο είναι φτιαγμένοι φέτος οι «πράσινοι».\nΠρωτάθλημα ασφαλώς δεν μπορούν να πάρουν. Και δεν προλαβαίνουν και φαίνεται πως δεν έχουν τις δυνατότητες. Το παραδέχονται άλλωστε και οι ίδιοι.\nΜπορούν όμως να τερματίσουν όσο ψηλότερα γίνεται και να δείξουν ότι πράγματι επιστρέφουν, ουσιαστικά κυνηγώντας την ΑΕΚ.\nΟ πιο μεγάλος στόχος βέβαια είναι το Κύπελλο. Οι αναμετρήσεις με τον ΠΑΟΚ, με τη ρεβάνς μάλιστα στο ΟΑΚΑ, είναι μπροστά τους και αποτελούν το πρώτο μεγάλο διαγώνισμα για να δείξουν στον αγωνιστικό χώρο κι όχι στα λόγια, ότι πράγματι έχουν προοδεύσει.


Κατερίνα Στανίση: Απαντά σε όσους ισχυρίζονται ότι το σώμα στη διαφήμιση που έκανε δεν ήταν δικό της\nHome / Ψυχαγωγία / Κατερίνα Στανίση: Απαντά σε όσους ισχυρίζονται ότι το σώμα στη διαφήμιση που έκανε δεν ήταν δικό της\nΤρίτη, 16.9.2014, 18:05\nΗ δημοφιλής τραγουδίστρια έχει προκαλέσει ποικίλα σχόλια συμμετέχοντας ακόμα μια φορά σε διαφήμιση γνωστής εταιρείας παιχνιδιών.\nΗ διαφήμιση έχει αντλήσει την έμπνευση από την ταινία «Django Unchained» και η τραγουδίστρια σχολιάζει στην εκπομπή «Με το Καλημέρα» του E TV, τα γυρίσματα:\n«Πάνω από όλα πιστεύω είναι η ιδέα. Μου είπαν Κίκα «θα σε βάψουμε μαύρη» τους λέω «δεν πειράζει». Και να είμαι εγώ εκεί πάνω τώρα στο βουνό, τέτοια παραγωγή δεν έχω ξαναδεί πουθενά, υπέρπαραγωγή, λες και ήμουν με τον Τζον Γουέιν. Μου είχαν τροχόσπιτο εκεί πολυτελέστατο με air condition κλπ να ξεκουραστώ, δεν ξεκουράστηκα βέβαια γιατί ήμουν συνέχεια στο γύρισμα»\nΜίλησε ακόμα για τις δυσκολίες που είχαν τα πλάνα όπου ήταν κρεμασμένη και για το ανέβασμα στο άλογο: «Στη Νάουσα ο θείος μου είχε ένα άλογο, ένα γαϊδούρι και μία κατσικούλα. Με έπαιρνε συνέχεια μαζί του στα κτήματα από εδώ από εκεί γιατί τον βοηθούσα και είχα μια εμπειρία από το άλογο. Βέβαια με βοήθησαν για να ανέβω γιατί ήταν πολύ ψηλό αλλά τα κατάφερα πολύ καλά. Αμαζόνα!»\nΗ τραγουδίστρια απάντησε ακόμα σε οσους σχολίασαν πως το σώμα δεν ήταν δικό της:\n«Το σώμα μου; Ούτε το κεφάλι; Τίποτα δεν ήταν; Εσύ πως με βλέπεις; ϊσως επειδή με είδαν μαύρη, ποιος ξέρει…»\nΑλλά και σε όσους ισχυρίζονται πως δεν είχε λόγο να το κάνει: «Γιατί έτσι ήθελα ρε παιδιά, θα απαντάω σε όλο τον κόσμο γιατί το κάνει η Στανίση αυτό; Δεν κατάλαβα. Εγώ δεν βλέπω ότι με προσβάλει κάπου, ούτε εμένα, ούτε την καριέρα μου, ούτε την προσωπικότητα μου οπότε δεν έχω κάτι να φοβηθώ, να ντροπιαστώ. Δεν έκανα κάτι άσχημο, πιστεύω ότι ζηλεύουν που το λένε αυτό.\n«Η μητέρα μου με αποχαιρέτησε όταν ήμουν 5 χρόνων»!\n«Κονσομασιόν έκαναν όλες οι τραγουδίστριες, που σημαίνει παρέα στα τραπέζια»


BasketStories - Ρωσία - Παρουσίαση Ομάδας\nΡωσία - Παρουσίαση Ομάδας\nΑναλυτική παρουσίαση της εθνικής ομάδας της Ρωσίας που συμμετέχει στο 2ο όμιλο του Παγκοσμίου Κυπέλλου.\nΗ Εθνική ομάδα της Ρωσίας θα έπρεπε να έχει πάρα πολλούς λόγους ώστε να θεωρείται από τα φαβορί της διοργάνωσης. Ένας από αυτούς είναι φυσικά η προϊστορία της, με δύο ασημένια μετάλλια στα Μουντομπάσκετ του 1994 και του 1998, ένα χάλκινο στους Ολυμπιακούς του 2012 και βέβαια την κατάκτηση του Ευρωμπάσκετ του 2007. Όλα αυτά φυσικά χωρίς να πάμε ακόμα πιο πίσω στον χρόνο και μιλήσουμε για την κραταιά Σοβιετική Ένωση... Ένας άλλος λόγος για να θεωρείτο η ομάδα από τα φαβορί είναι η ΤΣΣΚΑ Μόσχας. Κάτοχος εκ νέου της Ευρωλίγκας φέτος, της σημαντικότερης δηλαδή διασυλλογικής διοργάνωσης παγκοσμίως μετά το ΝΒΑ, υπό κανονικές συνθήκες λοιπόν και η χώρα από την οποία προέρχεται αυτή η ομάδα θα έπρεπε να είναι κοντά στην κορυφή του κόσμου.\nΕύκολα μπορεί να καταλάβει βέβαια κανείς τα λάθη σε αυτούς τους απλοϊκούς συλλογισμούς. H ιστορία δεν παίζει μπάσκετ και οι παίκτες του παρελθόντος (Καράσεφ, Κιριλένκο, Χόλντεν κλπ) δεν υπάρχουν πλέον, ενώ η σχέση της ΤΣΣΚΑ με το ρωσικό μπάσκετ είναι μόνο δυο-τρεις χρήσιμοι ρολίστες, οι οποίοι υπάρχουν και εδώ αλλά δύσκολα θα κάνουν την διαφορά.\nΤη διαφορά βέβαια θα την έκανε ο χαρισματικός Alexey Shved. Άναρχος μεν στο παιχνίδι του και δεχόμενος συχνά σκληρή κριτική για αυτό, σίγουρα όμως είναι ό,τι καλύτερο θα είχε να παρουσιάσει αυτή η ομάδα εντός του παρκέ. Ένας τραυματισμός όμως θα τον αφήσει εκτός Μουντομπάσκετ, με την Ρωσία πλέον να καλείται να βρει λύσεις από παίκτες είτε ρολίστες όπως προείπαμε, είτε χωρίς ιδιαίτερη εμπειρία σε μεγάλους αγώνες.\nΣτον πάγκο της ομάδας βρίσκεται από το 2016 ο γνωστός μας Sergei Bazarevich, με την παρουσία της ομάδας στην πρώτη διοργάνωση υπό την καθοδήγησή του (τέταρτη θέση στο Ευρωμπάσκετ του 2017) να θεωρείται, τηρουμένων των αναλογιών, πολύ επιτυχημένη.\nΗ πρόκριση στην τελική φάση δεν ήταν εύκολη υπόθεση για τους Ρώσους. Αντιμετωπίζοντας πολλές απουσίες λόγω του συστήματος των παραθύρων, χρειάστηκαν μερικές μεγάλες νίκες (όπως το 75-77 μέσα στη Φινλανδία) για να φτάσουν τελικά στο 8-4 ρεκόρ και να πάρουν την πρόκριση η οποία ήταν ανοιχτή μέχρι και την τελευταία αγωνιστική.\n2 Andrey Sopin PG 1.86 1997\n3 Sergey Karasev SF 2.02 1993\n4 Evgenii Baburin SG 1.90 1987\n6 Grigory Motovilov SG 1.93 1998\n7 Vitaly Fridzon SG 1.96 1985\n8 Vladimir Ivlev C 2.07 1990\n12 Andrey Zubkov PF 2.05 1991\n30 Mikhail Kulagin PG 1.90 1994\n31 Evgeny Valiev C 2.05 1990\n41 Nikita Kurbanov SF 2.03 1986\nPG Kulagin Sopin\nSG Fridzon Baburin Motovilov\nSF Karasev Kurbanov\nPF Vorontsevich Antonov Zubkov\nC Ivlev Valiev\nΜε τους παίκτες της παλαιότερης γενιάς (Fridzon, Kurbanov, Vorontsevich) να μπορούν να χαρακτηριστούν πολλά πράγματα, αλλά όχι "σταρ", ο ρόλος αυτός πέφτει πλέον στον Sergey Karasev. Ένας πολύ ταλαντούχος επιθετικά παίκτης, που όμως δεν έχει τη σταθερότητα και τις σωστές επιλογές στην καριέρα του ως τώρα. Αυτό το τουρνουά όμως μπορεί να είναι η ευκαιρία του για μία καινούρια αρχή, αποκτώντας μία στόφα ηγέτη που μέχρι τώρα δεν έχει δείξει καθόλου.\nΣτα 34 του χρόνια πλέον, ο Vitaly Fridzon ήταν πάντα ένας χρήσιμος ρολίστας, προσφέροντας στις ομάδες του σοβαρότητα και καλό σουτ. Τα ίδια θα κληθεί να κάνει και φέτος στο Μουντομπάσκετ, αυτό όμως που σίγουρα θα πολλαπλασιαστεί είναι ο χρόνος συμμετοχής του (αν αμφιβάλλετε δείτε τις υπόλοιπες λύσεις των Ρώσων στην περιφέρεια), κάτι που καθιστά την απόδοση του κομβική για τις πιθανότητες των Ρώσων για κάποια διάκριση.\nΠαρά το γεγονός ότι δεν υπάρχει κάποιος σέντερ-φόβητρο στην ομάδα, αυτή μοιάζει αρκετά φορτωμένη από ημίψηλους παίκτες. Vorontsevich, Antonov, Zubkov, Ivlev αλλά και ο Kurbanov, δίνουν την δυνατότητα στον Μπαζάρεβιτς να δοκιμάσει διάφορους συνδυασμούς ανάλογα με τον αντίπαλο. Συνδυασμούς που θα του δίνουν την δυνατότητα να παίζει με αλλαγές στην άμυνα, αλλά και γιατί όχι να εκμεταλλευτεί στην επίθεση πιο αργούς παίκτες. Σίγουρα ένας σέντερ σαν τον Mozgov θα έδινε το κάτι παραπάνω, όμως και οι παρόντες (ημί)ψηλοι έχουν την απαιτούμενη εμπειρία και γνώση ώστε να μετατρέψουν το μειονέκτημά τους σε πλεονέκτημα, στο μέτρο του δυνατού.\nΤο μεγαλύτερο πρόβλημα που θα έχει να αντιμετωπίσει η συγκεκριμένη ομάδα, είναι το μεγάλο έλλειμμα στη θέση του point guard. Πέραν του Shved, του οποίου η απουσία είναι κάτι πολύ παραπάνω από ενός απλού point guard, θα λείψουν πολύ και παίκτες όπως οι Khvostov και Dmitri Kulagin οι οποίοι ήταν οι δύο με τον μεγαλύτερο χρόνο συμμετοχής στα προκριματικά. Η θέση πλέον αυτή θα καλυφθεί από τον έτερο Kulagin (Mikhail) και τον εντελώς άπειρο σε αυτό το επίπεδο Sopin, παίκτη, που όπως και ο Motovilov, που συμπληρώνει τη γραμμή των γκαρντ (με ηγέτη Fridzon και Baburin) σε καμία περίπτωση δεν αρκεί σε μία ομάδα που έχει ως στόχο (ας πούμε) την οχτάδα.\nΟ όμιλος με τις Αργεντινή, Νιγηρία και Κορέα δεν έχει κάποιο μεγαθήριο, επομένως ακόμα και αυτή η Ρωσία των απουσιών θα πρέπει να έχει ως βάσιμο στόχο την πρόκριση στην δεύτερη φάση, αν και οι ελλείψεις στο ρόστερ δεν την χρήζουν και φαβορί. Αν πάντως περάσει στην επόμενη φάση, εκεί θα βρεθεί αντιμέτωπη σε νέο όμιλο με τις ομάδες που θα προκριθούν μεταξύ των Κίνας-Πολωνίας-Βενεζουέλας-Ακτής Ελεφαντοστού. Κάτι που σημαίνει ότι η κληρωτίδα φάνηκε γενικά αρκετά φιλική προς τους Ρώσους, με τον δρόμο προς τους "8" να είναι σίγουρα ανοικτός. Οι απουσίες βέβαια όπως προείπαμε είναι τέτοιες, που τα πάντα θα επανακριθούν διαφορετικά στο παρκέ.\nΕίναι η φετινή Ρωσία η λιγότερο ...φοβιστική "αρκούδα" μετά από αυτήν;


Νοέμβριος 2018 – Σελίδα 2 – needsandthoughts\nΜπορεί... Μπορεί να έπρεπε . Μπορεί να ήταν γραφτό. Μπορεί να μη γινόταν αλλιώς. Μπορεί να συνέβη χωρίς λόγο. Μπορεί να είχε λόγο . Μπορεί να μην γίνεται να το εξηγήσεις . Μπορεί να το αναλύεις σωστά . Μπορεί να το αναλύεις λάθος . Μπορεί να σε φοβίζει. Μπορεί να σε χαλαρώνει. Μπορεί να σε... Continue Reading →


Αρχική/Είδη Αυτοκινήτου - Μηχανής/Αξεσουάρ Μηχανής/Ασφάλεια Μηχανής\nΛουκέτα, Κλειδαριές, Συναγερμοί Μηχανής και Ποδηλάτου\nΠλήρες Σύστημα Συναγερμού Μοτοσυκλέτας με Σειρήνα, Immobilizer & Remote Start και 1 Τηλεχειριστήριo\nΑυτόνομος Συναγερμός Μοτοσυκλέτας με πολυφωνική σειρήνα, λειτουργία ανεύρεσης, ρύθμιση ευαισθησίας, και 1 τηλεχειριστήριο\nΈξυπνη Κλειδαριά Λουκέτο Μανέτας/Φρένου Μηχανής - Μοτοσυκλέτας\n24,99 € 14,99 € Τιμή Web\nΚλείδωστε εύκολα και απλά το μηχανάκι σας με ασφάλεια με το λουκέτομανέτας/φρένου μηχανής - μοτοσυκλέτας. Η κλειδαριά λειτουργεί με το κλείδωμα του μοχλού μπροστινού φρένου στοτιμόνι.\nΛουκέτο Δισκόφρενου Μηχανής Motorcycle Disk Brake Lock\n16,40 € 8,40 € Τιμή Web\nΛουκέτο Δισκόφρενου Μηχανής Motorcycle Disk Brake Lock. Έξυπνη - αποτελεσματική - οικονομική λύση για την μηχανή. Είναι κατασκευασμένο από ανθεκτικό μεταλλικό υλικό !\nΠλήρες Σύστημα Συναγερμού Μοτοσυκλέτας με Σειρήνα, Immobilizer & Remote Start\n36,30 € 16,30 € Τιμή Web\nΑυτόνομος Συναγερμός Μοτοσυκλέτας με πολυφωνική σειρήνα 125dB, immobilizer, λειτουργία ανεύρεσης, λειτουργία πανικού, ένδειξη ενεργοποίησης στα φλάς, ρύθμιση ευαισθησίας, εκκίνηση και διακοπή κινητήρα από απόσταση και 2 τηλεχειριστήρια.\nΚαθρέπτες Μηχανής - Μοτοσυκλέτας Ζευγάρι - Σετ 2 τμχ - Carsun- 17487\n15,00 € 5,00 € Τιμή Web\nΣετ καθρέπτες μηχανής και απογειώστε το στυλ και την αισθητική σας ενώ παράλληλα θα βελτιώσετε την οπτική σας ενώ οδηγείτε. Ο κάθε καθρέπτης περιστρέφεται πλήρως για να το ρυθμίζετε στην επιθυμητή οπτική γωνία.\nΛουκέτο Δισκόφρενου Μηχανής - Motorcycle Disk Brake Lock ULOCK Cover\nΈξυπνη - αποτελεσματική - οικονομική λύση για την μηχανή ! Με προστατευτικό κάλυμμα για την κλειδαριά. Είναι κατασκευασμένο από ανθεκτικό μεταλλικό υλικό ! Συνοδεύεται απο 2 κλειδιά ασφαλείας.\n2 σε 1 Αυτόνομος Συναγερμός & Αντικλεπτική Κλειδαριά Ποδηλάτου - Μηχανής, Λουκέτο Κουλούρα από Ανθεκτικό Συρματόσχοινο με Δυνατή Σειρίνα\nΔιπλή ασφάλεια και προστασία για το ποδήλατο, το μηχανάκι ή τη μηχανή σας. Θωρακισμένο, ανθεκτικό και στιβαρό συρματόσχοινο με ενσωματωμένο συναγερμό που ενεργοποιείται αυτόματα σε περίπτωση απόπειρας κλοπής. Η ένταση του συναγερμού είναι 99dB.\nΈξυπνη, αποτελεσματική και ιδιαίτερα ασφαλής λύση για συναγερμό μηχανής. Λουκέτο βαράεως τύπου με αισθητήρα κραδασμών και ηλεκτρονικό συναγερμό. Παράγει διαπεραστικό ήχο 110db. Ιδιαίτερα στιβαρή και ανθεκτική κατασκευή από μεταλλικό υλικό.\n33,89 € 13,89 € Τιμή Web\nΤηλεχειριζόμενο σύστημα που συνδυάζει mp3 player που δέχεται USB sticks και κάρτες SD και αναπαραγάγει τα αποθηκευμένα αρχεία σας δυνατά και καθαρά μέσω των 2 ηχείων 2,5 ιντσών, ενώ συνδυάζει και συναγερμό που θα προστατεύσει αποτελεσματικά την μηχανή ή το scooter σας.\nMini Λουκέτο Δισκόφρενου Μηχανής, Ποδηλάτου - Mini Disk Brake Lock\n13,50 € 7,50 € Τιμή Web\nΛουκέτο δισκόφρενου μηχανής - ποδηλάτου μικρών διαστάσεων. Έξυπνη - αποτελεσματική - οικονομική λύση για την μηχανή. Είναι κατασκευασμένο από ανθεκτικό μεταλλικό υλικό. Συνοδεύεται από 2 κλειδιά ασφαλείας.


Με τον Λιονέλ Μέσι να πετυχαίνει χατ-τρικ, η Μπαρτσελόνα διέλυσε με 5-1 την Εσπανιόλ στο «Καμπ Νου» και διατήρησε το -2 από την πρωτοπόρο Ρεάλ.\nΓια ακόμα μια φορά η Μπαρτσελόνα ήταν η νικήτρια στο τοπικό ντέρμπι με την Εσπανιόλ, καθώς η ομάδα του Λουίς Ενρίκε πήρε τη νίκη με 5-1 και μάλιστα με ανατροπή, μειώνοντας έτσι ξανά στο -2 τη διαφορά της από την κορυφή.\nΜόλις στο 13ο λεπτό ο Σέρχιο Γκαρσία «πάγωσε» το «Καμπ Νου» ανοίγοντας το σκορ για την Εσπανιόλ, όμως στο 45’ ο Μέσι με τρομερό σουτ στη γωνία ισοφάρισε για τους «μπλαουγκράνα».\nΟ Αργεντινός ολοκλήρωσε την ανατροπή στο 50’, ενώ Πικέ (53’) και Πέδρο (77’) ανέβασαν ακόμα περισσότερο τον δείκτη του σκορ.\nΤο τελικό 5-1 διαμόρφωσε στο 81’ ο Μέσι, πετυχαίνοντας ακόμα ένα χατ-τρικ αυτή τη σεζόν με αποτέλεσμα να φτάσει τα 21 στο ισπανικό πρωτάθλημα, δύο λιγότερα από τον Ρονάλντο, ο οποίος από το Σάββατο βρίσκεται στην πρώτη θέση της σχετικής λίστας.


Φυλλάδιο Media Markt Αθήνα\nΤο πιο πρόσφατο Media Markt φυλλάδιο με τις νέες προσφορές στην περιοχή Αθήνα είναι εδώ. Στα καταστήματα Media Markt, βρίσκεις πάντα μια μεγάλη ποικιλία προϊόντων, και χάρη στις συνεχείς νέες προσφορές, μπορείς να εξοικονομήσεις χρήματα.\nΟ κατάλογος που τρέχει θα σε πείσει πως οι προσφορές μας είναι πραγματικά εντυπωσιακές. Ο κατάλογος είναι σε ισχύ από 03/09/2021 και μπορείς να τον βρεις απευθείας εδώ. Όπως σίγουρα θα γνωρίζεις ήδη, τα καταστήματα Media Markt βρίσκονται στην πόλη Αθήνα καθώς και σε περιοχές όπως Θεσσαλονίκη, Αγία Παρασκευή, Γέρακας, Καλλιθέα, Λάρισα.


Άγιος Παντελεήμονας Αχαρνών: Κοσμοσυρροή για το προσκύνημα – GreekPress\nΆγιος Παντελεήμονας Αχαρνών: Κοσμοσυρροή για το προσκύνημα\nΣτην ακολουθία του Μεγάλου και Πανηγυρικού Εσπερινού χοροστάτησε, ευλόγησε τους προσφερθέντες Άρτους και κήρυξε τον Θείο Λόγο, ο άγων τα σεπτά ονομαστήριά του, Μητροπολίτης Κορωνείας κ. Παντελεήμων, πλαισιούμενος από τον Προϊστάμενο του Ιερού Ναού Πανοσιολογιώτατο Αρχιμανδρίτη π. Νικόλαο Κατσαφαρόπουλο, τους ιερείς του Ναού και πολλούς προσκυνητές ιερείς.\nΤους εόρτιους ύμνους απέδωσε περίφημα ο Εκκλησιαστικός Χορός του ιερού ναού Αγίου Παντελεήμονος υπό τη διεύθυνση του πρωτοψάλτη κ. Ηλία Τούμπα.\nΣτο κήρυγμά του, ο Μητροπολίτης Κορωνείας, μοιράστηκε με το πολυπληθές εκκλησίασμα μερικές σκέψεις, ερμηνεύοντας το γνωστό Απολυτίκιο του Αγίου που αρχίζει με την προσφώνηση προς τον Άγιο Παντελεήμονα και τον αποκαλεί: «Αθλοφόρε, Αγιε και Ιαματικέ Παντελεήμον».\n«Αθλοφόρε». Είναι Αθλοφόρος διότι με καρτερία υπέμεινε το μαρτύριο. Εμείς, βέβαια, δεν καλούμεθα σε άθλημα μαρτυρίου. Όμως καλούμεθα με τον λόγο και με την ζωή μας να ομολογούμε τον Χριστό. Και αυτό είναι ένα άθλημα σε μιά εποχή, που πολλοί και πολλά στρέφονται κατά της πίστεως και θέλουν να μας απομακρύνουν από τον Χριστό και την Εκκλησια. Έτσι η ζωή μας είναι ένα άθλημα συνεχές, ώστε όλη η ύπαρξή μας και η αναστροφή μας να ακτινοβολεί το φως του Χριστού.\n«Αγιε». Στην αγιότητα καλούμεθα όλοι. Η αγιότητα του πιστού πηγάζει από την αγιότητα του Χριστού,που είναι η Κεφαλή της Εκκλησίας με μέλη όλους εμάς. Όταν μένουμε συνειδητά ενωμένοι σ’ αυτό το Σώμα, αγιαζόμεθα. Οχι με τρόπο μαγικό και αυτόματο. Χρειάζεται και η δική μας συμμετοχή και συνέργια. Όπως για την φωτιά χρειάζονται κάρβουνα – οι δικές μας προσπάθειες – και φλόγα – η Χάρη του Αγ. Πνεύματος.\n«Ιαματικέ». Ο Άγιος Παντελεήμων πρόσφερε την ίαση, την θεραπεία. Και όταν δεν επαρκούσαν οι ιατρικές του γνώσεις και τα φάρμακα, θεράπευε με την προσευχή του στον Χριστό, που είναι ο Μέγας Θεραπευτής των ψυχών και των σωμάτων.\nΕμείς ,βέβαια ,δεν μπορούμε να είμαστε ιαματικοί. Όμως μπορούμε με την ευαισθησία , την αγάπη, την κατανόηση, το πνεύμα της προσφοράς και της θυσίας να «επιχέουμε έλαιον και οίνον» ( Λουκ. ι, 34 ).στις πληγές του πονεμένου σύγχρονου ανθρώπου. Υπάρχουν τόσοι άνθρωποι σήμερα πληγωμένοι και απογοητευμένοι ψυχικά. Περιμένουν την συμπαράστασή μας. Οχι μόνο την υλική,αλλά και την πνευματική. Έστω και έναν καλό λόγο. » Ιδού λόγος υπέρ δόμα αγαθόν » ( Σοφ. Σειρ. 18, 17 ) κατέληξε ο Μητροπολιτης Κορωνείας.\nΆγιος Παντελεήμονας Αχαρνών\nΤο μήλο της Αγίας Ειρήνης της Χρυσοβαλάντου και το άτεκνο ζευγάρι(αληθινό περιστατικό)\nΟ Άγιος Ευμένιος Σαριδάκης, ο Νέος Άγιος της Εκκλησίας που εορτάζει σήμερα\nΗ αντιπαράθεση ανάμεσα στην Μητρόπολη Φλωρίνης και στους αποτειχισμένους της Ι.Μ Αγίας Παρασκευής καλά κρατεί, ας δούμε όμως τι καταθέτει...